Sukob interesa: Ilijana Stamenković\nIzvor blizak Agenciji za privatizaciju tvrdi da Stamenkovićeva osim funkcije u Agenciji obavlja i dužnost predsednika Nadzornog odbora u firmi “Bačka put Vojvodina put”, te člana nadzornog odbora u privrednom društvu za građenje, remont i održavanje pruga ZGOP Novi Sad i predsednika Odbora direktora Rafinerije nafte Beograd.\nSve tri firme istovremeno imaju vezu sa Milom Đuraškovićem, biznismenom koji je nedavno priveden zbog zloupotreba u privatizaciji - Đurašković je naime, bio vlasnik preduzeća “Vojvodina put” i ZGOP, dok je Rafinerija nafte konkurentska firma njegovoj bivšoj kompaniji FAM.\n- Stamenkovićeva i direktor Agencije Vladislav Cvetković postavljaju svoje ljude za zastupnike kapitala, ali i za članove upravnih i nadzornih odbora. Činjenica jeste da o članovima odbora odlučuje skupština preduzeća, ali je jasno i koliko na skupštinu može uticati zastupnik kapitala - kaže naš izvor.\nNaknada za članove i predsednike različitih odbora regulisana je pravilnicima preduzeća.\nNjima je definisano da članovi primaju 40.000 dinara, a predsednici odbora 48.000 dinara mesečno.\nDirektor Agencije za privatizaciju Vladislav Cvetković nije mogao da nam potvrdi niti da demantuje pomenute funkcije Ilijane Stamenković.\n- Ako je bila u odborima pomenutih preduzeća, onda verujem da je podnela ostavku ili je u procesu razrešenja. Savet za borbu protiv korupcije je imao stav da samo pojedini zaposleni u Agenciji mogu da obavljaju takve funkcije. Kasnije je, međutim, utvrđeno rekao da su svi u Agenciji državni funkcioneri i da su njihovi poslovi nespojivi sa funkcijama u preduzećima u restrukturiranju - rekao je Cvetković za “Blic”.\nNemanja Nenadić, programski direktor iz Transparentnosti Srbije kaže da je neopsorno da postoji sukob interesa budući da Stamenkovićeva bira zastupnike kapitala u preduzećima u restukturiranju a da je u odborima tih preduzeća.


Vesti online / Slobodno Vreme / Nauka i tehnologija / Ovi sajtovi i dodaci vam mogu pomoći da otkrijete ko vas prati\nAm I Unique?: Alat za analizu trekera fokusiran na jedinstveni digitalni otisak vašeg browsera. Uzeće otisak i dodati ga u svoju bazu podataka, zatim će dodati internet kolačić (cookie) u vaš sistem. Možete se vratiti na ovu stranicu za nekoliko nedelja kako biste otkrili da li je vaš pregledač postao manje ili više jedinstven. Što manje, to bolje.\n* Yahoo Mail nastavlja da prodaje podatke korisnika\n* U čemu Kina obara rekord? (VIDEO)\nTrackography: Interaktivni vodič kroz trackere, delo kolektiva Tactical Technology, koji možete da upotrebite kako biste proverili koje vas kompanije prate, u kojim su državama njihovi internet operateri i druga infrastruktura, informacije o tome što rade sa vašim podacima...\nNAUKA I TEHNOLOGIJA Velike promene: Evo kako će uskoro da izgleda Instagram (FOTO)\nNAUKA I TEHNOLOGIJA Ova društvena mreža svoje korisnike odvaja od računara


Poboljšanje zdravstvene zaštite korisnika douniverzitetskog obrazovanja - Istinomjer\nPoboljšanje zdravstvene zaštite korisnika douniverzitetskog obrazovanja\nPoboljšati zdravstvenu zaštitu korisnika douniverzitetskog obrazovanja realizacijom interresornih projekata u cilju bolje zdravstvene zaštite.\nIzvor: Ekspoze premijera Maria Nenadića\nNakon što je 11. marta 2020. godine Svjetska zdravstvena organizacija proglasila pandemiju je COVID – 19 sve aktivnosti Vlade KS manje više usmjerene su na formiranje i rad Kriznog štaba pri Ministarstva zdravstva KS čiji je primarni zadatak bila borba protiv novog korona virusa.\nPrva interventna sredstva Vlada KS je izdvojila 10. marta 2020. godine za ovu namjenu u iznosu od 1,3 miliona KM koje su kako je pojašnjeno “proslijeđene u sistem”\nZa Opštu bolnicu i KCUS nastojali su se obezbijediti novi prostori za izolatorije, osigurati trijažni punktovi, punktovi ispred zdravstvenih ustanova i ustanova socijalne zaštite, vanredni prijevoz za zdravstvene radnike i uposlenike u sigurnosti, te produžili važenje kupona i sl.\nTakođer, formiran je i inicijalni fond od milion KM za kupovinu sanitetske i medicinske opreme. Zajedno sa UNDP-om pokrenut je postupak nabavke respiratorne i medicinske opreme. Osim aktivnosti usmjerenih na borbu protiv pandemije korona virusa nisu zabilježene druge aktivnosti na poboljšanju primarne zdravstvene zaštite niti u jednom segmentu.


Rešenje za masnu a osetljivu kožu - Estetska\nMasnoj koži treba smanjenje pora, manje lučenje masti, sprečavanje zadebljanja koja dovode do zapušravanja pora i akni.\nOsetljivoj koži treba umirenje i zaštita.\nKombinovana a preosetljiva koža pravi je izazov za formulisanje adekvatne nege.\nOna treba da ublaži lučenje masti, i da mat izgled, a da ne iritira.\nNoreva je u svojoj Sensidiane liniji za negu osetljive kože formulisala jedinstven preparat za negu i zaštitu kombinovane osetljive kože.\nSensidiane Combination to oily skin deluje višestruko:\n1. smanjuje osetljivost kože\n2. obnavlja njenu zaštitnu barijeru\n3. reguliše lučenje sebuma\n4. matira - i postaje odlična podloga za šminku\nLaka tekstura ove kreme, sa efektom hlađenja i osveženja na licu nakon nanošenja, učiniće ovu kremu prvim izborom mnogih koji imaju kombinovanu ili masnu i osetljivu kožu, i teško nalaze rešenje za svoj problem.\n"Tajna" oružja su u aktivnim kompleksima NeutrazenPro koji u liniji Senisidiane umanjuje osetljivost,a biljni sastojak (Enantia Chloranta) reguliše sebum. Bez parabena i parfema.\nNoreva Sensidiane linija koja osim proizvoda za masnu kožu sadrži i sjajnu micelarnu vodu za osetljivu kožu, kremu kožu sklonu crvenilu kao i serum, a može se kupiti u apotekama ili parfimeriji Metropoliten.


EU: Odmah zaustaviti imigrante\nVodji Evropske unije su danas u Briselu “postavili cilj da se brzo zaustavi priliv imigranata”, zaštite spoljne granice i očuva celovitost šengenskog prostora i naglasili da “stalni i nesmanjeni protok nelegalnih migranata preko Zapadnog Balkana i dalje izaziva veliku zabrinutost”.\nŠefovi država ili vlada EU su u zaključcima zasedanja podvukli da takva situacija s imigrantima na Zapadnom Balkanu “zahteva usaglašeno delovanje da bi se prekinuo pristup u talasima i neuskladjene mere duž tog puta”.\nLideri EU su podvukli da se “mora voditi računa o humanitarnim posledicama po članice EU koje su time pogodjene i paziti na moguće druge puteve (priliva imigranata) tako da se odmah i usaglašeno deluje”.\nTakodje su zahtevali da se hitno spreči dolazak nelegalnih imigranata u Evropu i predočili da je u tom cilju “od prvenstvene važnosti da se brzo sprovede Akcioni plan EU-Turska”, budući da je “još uvek veliki talas imigranata koji u Grčku dolaze iz Turske”.\n“Moramo obezbediti bitno i trajno smanjenje ilegalnih ulazak iz Turske u EU, što traži odlučujuće napore na turskoj strani da se zajamči delotvorna primena Akcionog plana”, stavili su do znanja vodji EU, koja je Turskoj odobrila tri milijarde evra za rešavanje imigrantske krize i zbrinjavanje sirijskih izbeglica na turskog teritoriji.\nLideri evropske dvadesetosmorice su naveli da “humanitarna situacija s imigrantima na Zapadnom Balkanu traži hitno delovanje uz korišćenje svih raspoloživih sredstava EU i zemalja članica”.\nOni su naložili Evropskoj komisiji da preduzme korake da se stave na snagu kapaciteti EU kako bi se pružila humanitarna pomoć, u saradnji s Visokim komesarijatom UN za izbeglice, tako da se pomogne zemljama koje primaju veliki broj izbeglica i migranata.\nŠefovi država ili vlada EU su predočili da je “važno da se, kroz dogovor i usaglašeno, ponovo uspostavi normalno funkcionisanje šengenskog prostora, uz pomoć onim članicama EU koje su s tim u vezi sučeljene s teškim okolnostima”.\n“Nužno je”, stavili su oni do znanja, “da se vratimo na situaciju u kojoj sve članice šengenskog prostora u potpunosti primenjuju Šengenske granične odredbe i odbijaju ulazak preko spoljnih granica s trećim zemljama onim licima koja ne ispunjavaju uslove za ulazak, ili koja nisu podnela zahtev za azil, iako su za to imala priliku”.\nVodji EU su dodali da se pri tome “moraju imati na umu specifičnosti pomorskih granica i primena plana EU-Turska”, čime su jasno predočili da se Grčkoj mora pomoći da uz formiranje evropske obalske straže i pet kontrolnih punktova na granici prema Turskoj uspe da prevazidje ozbiljne zamerke Evropske komisije da dosad vlasti u Atini nisu mnogo učinile da zaustave masovni i nekontrolisani prelazak imigranata u Evropu.\nU zaključcima samita EU se to izričito i kaže i podvlači da se mora obezbediti “postepeno poboljšanje popisa, utvrdjivanja identiteta, uzimanja otisaka prstiju i bezbednosne provere putnih isprava lica i putnika”, s tim da to na kontrolnim punktovima bude “stopostotno obezbedjeno”.


PDA traži od Novalića da ostavkom pokaže moralnu odgovornost prema građanima\nNaslovnica NAJNOVIJE Politika PDA traži od Novalića da ostavkom pokaže moralnu odgovornost prema građanima\nPokret demokratske akcije (PDA) zahtijeva od federalnog premijera Fadila Novalića da podnese ostavku i time pokaže moralnu odgovornost prema građanima BiH, kako navode, u cilju zaustavljanja agonije koja posljednjih dana trese zemlju.\n“Kupovinom stotinu respiratora za koje je nalazom vještaka utvrđeno da nabavljeni respiratori ne posjeduju ni minimum potrebnih bitnih karakteristika za adekvatan tretman pacijenata u jedinicama intenzivne terapije, među koje spadaju pacijenti oboljeli od COVID-19, Vlada Federacije BiH po ko zna koji put je dokazala da nije dorasla obavezama i odgovornostima koje su pred nju postavljene”, saopćeno je iz PDA.\nIz ove stranke smatraju da je tako Federalna vlada iskoristila uslove pogoršane epidemiološke situacije izazvane koronavirusom za još jedan lov u mutnom nabavljujući respiratore po cijeni od 10,5 miliona KM pri čemu je zaboravila na ono najvrijednije zbog čega ih nabavlja – život oboljelog pacijenta.\n“Heroj nacije, kako je aludirao na Novalića njegov stranački šef, jer je uspio nabaviti respiratore u vrijeme kada su se zemlje pa i tajne službe borile da nabave iste, nije osoba koja svojom nestručnošću i nesposobnošću vodi ovu državu i njene građane u finansijski kolaps. Mišljenja smo da ozbiljne situacije u kojima se radi o ljudskim životima ne smiju biti partije brzopoteznog šaha već se o njima mora dobro promisliti prije ishitrenih odluka”, naveli su.\nPokret demokratske akcije smatra da bi premijerova ostavka “nakon brojnih malverzacija koje su se desile u posljednje vrijeme, trebala biti svojevrsni nauk za sve one koji bi, zarad lične promocije, ciljeva i interesa, htjeli manipulisati ovom državom i njenim narodom”.


Stefanović pozvao na jedinstvo i solidarnost - Studio B\nStefanović pozvao na jedinstvo i solidarnost Tanjug\nObjavljeno: 07.04.2020. 13:09 Izmenjeno: 07.04.2020. 13:09\nMinistar unutrašnjih poslova Srbije Nebojša Stefanović izjavio je da su danas više nego ikada potrebni jedinstvo i solidarnost u borbi protiv novog korona virusa, za koji je rekao da je „protivnik koji ne poznaje političke boje i razlike, koji je neprijatelj svih“ i koji je odneo desetine hiljada života u svetu.\n„To što su predstavnici prethodnih vlasti izbegavali i da odu u Novi Pazar, a kamoli da pomognu, najbolji je dokaz koliko im je stalo do ljudi iz ovog dela naše zemlje. Predsednik Vučić je i ovim potezom pokazao da jednako brine o svima“, rekao je Stefanović.\nOn je ocenio d je poseta predsednika Vučića Novom Pazaru dobar potez i još jedan korak ka tome da se kontroliše broj zaraženih, kako bi zdravstveni sistem mogao da se izbori i prevaziđe tešku situaciju.\n„Zato budimo svi podrška lekarima i medicinskom osoblju, a ne njihov kamen spoticanja“, zaključio je Stefanović.


Lazić: Protiv Čuke moramo kao protiv Rada, bili smo fantastični u prvom poluvremenu\nDefanzivni fudbaler Crvene zvezde, Darko Lazić, istakao je da očekuje da njegov tim zabeleži dobar rezultat u derbiju 12. kola Jelen Superlige protiv Čukaričkog, koji se igra u subotu od 18. časova.\nNakon dve odigrane utakmice protiv Rada u kratkom vremenskom roku, Lazić kaže da ekipa ima recept za pobede.\n„Ne smemo ponoviti greške iz prvog duela sa Radom, kada smo odigrali bez agresije. Prvo poluvreme u drugoj utakmici smo odigrali fantastično, i takvu igru treba da ponavljamo iz meča u meč. U drugom poluvremenu smo se nesvesno povukli, ali sačuvali smo rezultat i zabeležili bitnu pobedu”, objasnio je Lazić.\nProtiv Rada je prvi put 20-godišnji štoper igrao u tandemu sa Bogdanom Planićem, koji je ovog leta došao iz OFK Beograda.\n„Bilo mi je, iskreno, malo čudno na početku utakmice, ali ubrzo sam se navikao. To je i normalno, treniramo zajedno, poznajemo se i brzo smo se uklopili”, jasan je Lazić.\nOn je ove sezone postao standardan član prve postave, iza sebe ima već 11 nastupa i propustio je samo duele sa Napretkom u Kruševcu i utakmicu Kupa Srbije sa Borcem.\n„Zadovljan sam mnogo svojim napretkom, samim tim što sam izborio svoje mesto pored Save, a naročito imajući u vidu šta se sve dešavalo prošle godine. Prezadovoljan sam, i nadam se da ću nastaviti da napredujem”, rekao je Lazić.


DSS: Čankova Liga otvoreno za secesiju | Autonomija\nDSS: Čankova Liga otvoreno za secesiju\nČlan Pokrajinskog odbora Demokratske stranke Srbije Bogdan Laban u četvrtak je ocenio da se „Čankova liga u…\nČlan Pokrajinskog odbora Demokratske stranke Srbije Bogdan Laban u četvrtak je ocenio da se „Čankova liga u Subotici otvoreno zalaže za secesiju i kosovski scenario Vojvodine van okvira Srbije“.\nLaban, koji je i predsednik subotičkog odbora DSS, time je prokomentarisao izjavu člana Izvršnog odbora LSV Aleksandra Kerekeša – da je „akcija Kosovo je Srbija masovna histerija i vređanje države“.\n„Kerekeš otvoreno izražava u Subotici separatističke stavove o budućnosti Vojvodine traženjem zakonodavne, izvršne i sudske vlasti u pokrajini, što je direktno zalaganje za Vojvodinu van okvira države Srbije“, kazao je Laban i podsetio da „o secesiji govore i ovi iz LDP-a Čedomira Jovanovića, a on je odavno prežalio Kosovo“.\nIstakavši da DSS hoće u Evropsku uniju sa Kosovom u Srbiji, predsednik subotičkog odbora te stranke je naglasio da odnos snaga treba menjati i na lokalnom nivou jer „to traže građani, najviše zato što teško žive jer se lokalna uprava reketaški odnosi prema investitorima u Subotici“.\n„Zato nam investicije iz grada beže, a najčešće i ne stižu“, kazao je on i dodao da Subotica odavno zaostaje u razvoju, grad je raskopan, pun građevinskih skeleta i bez izgleda da se investicije srede.


Društvo - Arhiva vesti 14.01.2008 - Naslovi.net\nDruštvo » Arhiva vesti za ponedeljak 14. januar 2008\nRezervisti započeli protest i u Leskovcu\nOko 500 vojnih rezervista iz Leskovca protestuje danas ispred i u sedištu Skupštine opštine Leskovca, zahtevajući isplatu zaostalih ratnih dnevnica za učešće u ratu na Kosovu 1999. godine. Okupljeni rezervisti su agenciji Beta rekli da su ljuti i povređeni što je Vlada Srbije donela odluku da ratne... »\nGlas javnosti: Rezervisti isterali pravdu\nSAD i Velika Britanija razočarani odlukom RIK\nBeograd - SAD su razočarane odlukom Republičke izborne komisije (RIK) da predstavnicima ambasada SAD i Velike Britanije ne odobri posmatranje predsedničkih izbora u Srbiji, rekla je agenciji Beta predstavnica za štampu američke ambasade u Beogradu Rajan Heris. "Razočarani smo odlukom Komisije. SAD... »\nGlas javnosti: Presedan koji (ne) će presesti Srbiji\nNa razmeđi stare i nove godine u crkvama služena posebna služba koja se zove moleban. Prema starom, julijanskom kalendaru, u ponoć je nastupila nova 2008. godina, a prema kalendaru Srpske pravoslavne crkve prvi dan julijanske godine posvećen je Obrezanju Gospoda Isusa Hristosa i Svetom Vasiliju... »\nPočele kvalifikacije za takmičenje u besedništvu\nKvalifikacije za finalno takmičenje u besedništvu u čast Zorana Đinđića počele su danas, i to će biti treće takvo takmičenje, najavljeno je iz Demokratske stranke. Potpredsednik Demokratske stranke (DS) Dragan Šutanovac kazao je na konferenciji za novinare da su kvalifikacije pocele u Pančevu i da... »\n24 Sata: Počele kvalifikacije za takmičenje u besedništvu\nDikliću bolje, Zablaćanski loše\nZablaćanskom pogoršane vitalne funkcije. Zdravstveno stanje glumca Bogdana Diklića, koji je smešten na Vojno medicinskoj akademiji zbog povrede oka zadobijene na snimanju filma Turneja u Republici Srpskoj, se poboljšava, saopšteno je na VMA. U saopštenju se navodi da terapija koja je primenjana... »\nB92: Zablaćanski teško, Diklić bolje\nMondo: Stanje Zablaćanskog teže, istraga o nesreći\nVatrometom na Svetosavskom platou i prazničnim bdenjem u Spomen hramu Svetog Save u Beogradu je dočekana Nova godina po Julijanskom kalendaru, a u više gradova u Srbiji, građani su je dočekali na trgovima. Molepstvije, blagodarenje, u hramovnoj crkvi Svetog Save služio je vikarni episkop hvostanski... »\nB92: Beograd: Humanost umesto veselja\nMondo: Doček Nove godine širom Srbije\nLjajić: Izmene zakona zaustaviće dalji pad penzija\nMinistar rada i socijalne politike Rasim Ljajić najavio je da će pre 1. aprila biti izmenjen Zakon o penzijskom i invalidskom osiguranju, čime će biti zaustavljen dalji pad penzija u Srbiji. Ljajić je u izjavi novinarima posle posete Gerontološkom centru u Obrenovcu istakao da još ne može da kaže u... »\nMondo: Prepuni domovi za stare u Srbiji


RTS , Ekspres\nGucati je, prištinskom dnevniku Ekspres, rekao da su na adrese 24 bivša pripadnika OVK stigli pozivi Specijalnog suda, čime je broj poziva iz Haga, od početka godine, dostigao broj od oko 100.\nKOGA ČEKA ĆELIJA U HAGU Ispražnjeno 12 zatvorskih jedinica za zločince OVK, a oni su PRVI NA UDARU\n"Zeri": Prve optužnice za zločine OVK u septembru ili oktobru ?\nGaši: Uskoro optužnice Specijalnog suda, niko neće biti amnestiran\nCRNA LISTA PRIŠTINE Albanci preuzimaju procese protiv Srba, na prvim optužnicama TRI GENERALA VOJSKE JUGOSLAVIJE\nGašić i premijerka Slovenije obišli Obrenovac\nMinistar odbrane Srbije Bratislav Gašić i premijerka Slovenije Alenka Bratušek danas su obišli Obrenovac u kome se i dalje radi na sanačiji šteta od poplava.\nSudsko veće Haškog tribunala izreći će svoju prvostepenu presudu genralu Ratku Mladiću krajem novembra ove godine, a do tada ga neće pustiti na privremenu slobodu ni zbog lečenja, saopšteno je danas iz Haga.\n"KAMENKO" JAČI OD SMARTFONA Vučić se još jednom pohvalio starim modelom mobilnog\nPremijer Aleksandar Vučić, iako je 2016. godina, ne koristi smartfon, već staromodni mobilni telefon "samsung S5360".\nZorica Tomić opozvana iz Pariza\nPredsednik Srbije Tomislav Nikolić postavio je Stanimira Vukićevića za ambasadora Srbije u Bosni i Hercegovini, objavljeno je u najnovijem "Službnom glasniku". Uz to, Nikolić je opozvao Zoricu Tomić s dužnosti ambasadorke Srbije pri stalnoj delegaciji Uneska u Parizu.


10 Maj 2021 - 23:15 Vesti Link\nNio kreće u osvajanje evropskog kontinenta iz Norveške. Izbor je mudar jer je prihvatanje elektromobilnosti u skandinavskoj zemlji visoko, a to takođe znači da se kineski start-up mora takmičiti s konkurentima poput Tesle i VW-a.\nDakle, napad kineskog proizvođača na norveško tržište biće uvod u veliku bitku za Evropu. U septembru će Nio predstaviti ES8, piše Revija HAK. Evropska verzija SUV-a imaće bateriju od 100 kWh s dometom od oko 500 kilometara (prema ciklusu WLTP), šest ili sedam sedišta, prtljažnik u koji staje maksimalno 1861 litara i mogućnost vuče tereta prikolice od 1500 kilograma.\nInfrastruktura za punjenje je jedan od presudnih faktora za uspeh proizvođača električnih automobila. Zato Nio sarađuje s Plugsurfom, koji garantuje više od 20.000 stanica za punjenje u celoj Evropi. Uz to, Kinezi će implementirati i stanice za zamenu baterija, koje su odavno poznate u Kini, a četiri bi trebalo da budu aktivne na području Osla do kraja 2021. godine.


Policijski službenici Ministarstva unutrašnjih poslova Republike Srpske su prilikom realizacije Republičke akcije pojačane kontrole učesnika u saobraćaju sa akcentom na brzinu kretanja motornih vozila i kontrolu vozača pod dejstvom alkohola, opojnih droga ili psihoaktivnih supstanci, u činjenju prekršaja zatekli 4.113 vozača, od 8.717 kontrolisanih.\n“Od ovog broja, 3.428 vozača sankcionisano je zbog prekoračenja brzine kretanja motornog vozila, a najveći broj prekršaja prekoračenja brzine evidentiran je u prekoračenju od 10 do 20 kilometara na čas – 1.664 prekršaja, a u prekoračenju preko 30 km/h evidentirano je njih 107. Kod svakog šestog kontrolisanog vozača (849), utvrđeno je prisustvo alkohola u krvi, a čak 42 su bili mladi vozači u saobraćaju”, saopšteno je iz MUP-a- RS.\nGrađani BiH za kazne u saobraćaju duguju preko 70 miliona KM\nGrađani Bosne i Hercegovine za počinjene saobraćajne prekršaje duguju više od 70 miliona konvertibilnih maraka (KM), a samo u ovoj godini nije plaćeno šest...\nVozači u Bosni i Hercegovini duguju nevjerovatnih, blizu 73,7 miliona maraka za saobraćajne prekršaje, potvrdili su u Agenciji za identifikaciona dokumenta (IDDEEA). Prema podacima iz...\nSlužba za ekologiju, komunalne i inspekcijske poslove Grada Zenica obavještava učesnike u saobraćaju da je u petak, 22.05.2020. godine planirana izmjena režima saobraćaja u ulici...


Mogerinijeva i prištinska delegacija — razmena mišljenja i ista poruka - Sputnjik Srbija\n13:12 08.01.2019 Preuzmite kraći link\n„Pozdravljajući formiranje delegacije, visoka predstavnica je njihovo prisustvo u Briselu ocenila kao signal prioriteta koji kosovske vlasti daju procesu normalizacije, što je i neophodan uslov za dalji EU put Kosova, ali i kao potrebu zajedničkog rada na dijalogu Beograda i Prištine kome posreduje EU“, saopšteno je u Evropskoj službi za spoljne poslove.\nU saopštenju Spoljnopolitičke službe EU navodi se da je današnji sastanak sa članovima novoosnovanog tima Prištine bio prilika da se razmene mišljenja o dijalogu.\n„U tom kontekstu, visoka predstavnica ponovila je i hitnost povlačenja carinskih tarifa koje je Vlada Kosova uvela krajem prošle godine“, navodi se u Briselu, preneo je Tanjug.\nMogerinijeva je ocenila da je za postizanje sveobuhvatnog pravno obavezujućeg sporazuma o punoj normalizaciji odnosa Beograda i Prištine neophodna klima koja doprinosi dobrosusedskim odnosima, gde su prethodno postignuti sporazumi primenjeni i poštovani i gde se izbegavaju potezi i izjave koji nisu u skladu sa krajnjim strateškim ciljevima i interesom.\ndijalog Beograda i Prištine, Federika Mogerini, Brisel


"Ako se uporedimo sa drugim zemljama cenu struje treba smanjiti za 45 odsto" | Novosadski informativni portal 021\n"Ako se uporedimo sa drugim zemljama cenu struje treba smanjiti za 45 odsto"\n22:18 > 22:35\nPredsednik Centra za zaštitu potrošača "Forum" Jovan Jovanović ocenio je danas da je paušalna i neprihvatljiva konstatacija predstavnika Međunarodnog monetarnog fonda o povećanju cene struje kao uslovu za pozitivno okončanje četvrte i pete revizije aranžmana.\nJovanović je takodje ocenio da je neprihvatljiva konstatacija MMF da su davanja iz budžeta za penzije u 2015. godini činile 12,3 odsto bruto domaćeg proizvoda Srbije, dok je željeni cilj da trošak za penzije bude 11 odsto BDP.\n"Upoređivati cenu električne energije u Srbiji, gde je minimalna cena sata rada jedan evro, sa cenom električne energije u Nemačkoj, gde je minimalna cena sata rada 8,5 evra je neprihvatljivo", istakao je Jovanović. On je dodao da je sadašnja cena struje za gradjane Srbije previsoka, zbog čega velki broj ljudi već godinama živi u mraku.\n"Ukoliko je odnos cene rada između Srbije i Nemačke 1:8,5, onda i cena električne energije treba da bude u istom odnosu, tako da bi sadašnju cenu struje trebalo smanjiti za oko 45 odsto", naglasio je Jovanović.\nPrema njegovim navodima, profit EPS-a je u prvih šest meseci iznosio 13,1 milijardu dinara, što je potvrda da cena električne enegije u Srbiji nije niska. Jovanović je saopštio da nije tačan podatak da se iz budžeta Srbije izdvaja za penzije 12,3 odsto BDP.\n"Ukoliko bi se izračunao budžetski prihod od 170 kapitalnih objekata izgradjenih iz penzijskog fonda, onda bi procenat izdvajanja za penzije bio možda i manji od targetiranog cilja od 11 odsto BDP", naglasio je Jovanović. On je podvukao da ti podaci moraju biti uzeti u obzir u pregovorima sa Međunarodnim monetarnim fondom.\nCENA STRUJE\tMMF\n26.10.2016\t• 18:22\na da mi platimo tacno koliko treba - 0 dinara kada se potrosi 0 wh a kada se potrosi X kwh onda X * cena po kwh ?\n26.10.2016\t• 06:47\nOvo je mozda jedina stvar za koju mi nebi bilo zao da cena ide gore. U principu sve jedno je koja je cena struje, jer ako je niska drzava mora da subvencionise parama od poreza, a ako je realna onda drzava nemora da se mesa. Jedino je bezveze, sto ovo odgovara velikim potrosacima i onima koji ne placaju porez, jer tako trose puno po jeftinoj ceni a neplacaju porez tako da se od njihovih para ne izdvaja za subvencionisanje struje. Kako god izgledalo ovo je naj nepovoljnije za obicne gradjane koji trose malo struje I placaju porez na sve I svasta...\n26.10.2016\t• 06:13\nIstina o cenama\nSvaka čast gospodine Jovanoviću, konačno da neko uporedi cene i plate i penzije u Srbiji i Evropi!


Emocionalna inteligencija u poslu i liderstvu – ADIZES Southeast Europe\nEmocionalna inteligencija u poslu i liderstvu\nHome/Danijel Goleman, Ričard Bojacis, Eni Maki/Emocionalna inteligencija u poslu i liderstvu\nEmocionalna inteligencija u poslu i liderstvu Autor: Danijel Goleman, Ričard Bojacis, Eni Maki\nOsnovna teza autora je „da su emocije izuzetno važne za rukovođenje, da je podsticajno liderstvo najvažnija dimenzija, da ona u najvećoj meri određuje da li će ostali napori jednog rukovodioca uroditi plodom, ili propasti”. Ako vođa svojom vizijom uspe da na članove grupe prenese svoje oduševljenje i optimizam, ako u njima probudi najbolje sposobnosti i podstakne pozitivne emocije, (osećanje sigurnosti, nade i vedro raspoloženje) to znači da je reč o rezonantnom lideru koji uspeva da usaglasi svoje emocionalne vibracije sa drugima i da svoju grupu učini skladnom i uspešnom u poslu.\nNovo, podsticajno rezonantno liderstvo, koje stavlja naglasak na emocionalni, ljudski aspekt, umesto isključivo na uspeh i profit, biće sve značajnije u budućnosti.\nCategory: Danijel Goleman, Ričard Bojacis, Eni Maki\nKao što je Golemanova prva knjiga redefinisala inteligenciju… Emocionalna inteligencija u liderstvu preispituje ono što čoveka čini velikim liderom.\nOvaj emocionalni zadatak lidera jeste primaran, pre svega zato što predstavlja prvi i najznačajniji čin liderstva.\nLideri su oduvek igrali jednu primordijalnu emocionalnu ulogu. Nema nikakve sumnje da su prvi lideri koje je čovečanstvo imalo – bilo da su u pitanju plemenske vođe, ili šamani – svoj položaj umnogome stekli zahvaljujući emocionalnoj privlačnosti svog liderstva. Tokom čitave istorije, i u svim kulturama, u svakoj grupi ljudi, lider je onaj od koga ostali očekuju pomoć i objašnjenje kada se suoče s neizvesnošću, ili opasnošću, odnosno, kada neki posao treba da se uradi. Lider deluje kao emocionalni vođa grupe.\nUprkos tome što je sada uglavnom nevidljiv, taj primordijalni emocionalni zadatak, pokretanje zajedničkih emocija u pozitivnom pravcu i raščišćavanje atmosfere od negativnih osećanja, ostaje najznačajniji od svih poslova koje lider obavlja i u savremenoj organizaciji. Ovo se odnosi na lidere ma gde da se nalaze, od sale za sastanke upravnog odbora do fabričke hale.\nJednostavno rečeno, u svakoj grupi lider poseduje maksimalnu moć da usmerava emocije svakog pojedinca. Ako se emocije ljudi podstaknu tako da prerastu u entuzijazam, učinak može izuzetno da se poveća; ako se u ljudima izazovu zlovolja i anksioznost, oni će zaostajati. To ukazuje na još jedan značajan aspekt emocionalno inteligentnog liderstva: ono obezbeđuje nešto više od samo dobro obavljenog posla. Sledbenici od lidera, između ostalog, očekuju emocionalnu vezu zasnovanu na saosećanju – empatiju. Liderstvo uvek, i u dobru i u zlu, uključuje ovu primalnu dimenziju. Kada pokrenu emocije u pozitivnom pravcu, kao što je to bio slučaj s drugim direktorom u Bi-Bi-Siju, lideri iz svakoga izvlače ono što je najbolje. Ovaj efekat nazivamo rezonancom. Kada, kao u slučaju prvog direktora, emocije pokrenu u negativnom pravcu, lideri izazivaju disonancu, čime podrivaju emocionalne temelje koji ljudima omogućavaju da zablistaju. Da li će neka organizacija propadati ili napredovati, umnogome zavisi od toga koliko efikasno će lideri ispoljavati ovu primarnu emocionalnu dimenziju.\nDa bi emocionalno inteligentno liderstvo funkcionisalo na opštu korist, najvažnije je, naravno, posedovanje kompetencija emocionalne inteligencije, koje se odnose na to kako lider upravlja sobom i svojim odnosima s drugim ljudima. Lideri koji maksimiraju pozitivne efekte emocionalno inteligentnog liderstva, emocije svojih sledbenika usmeravaju u pozitivnom pravcu.\nKako sve to funkcioniše? Nedavna istraživanja mozga otkrivaju neurološke mehanizme emocionalno inteligentnog liderstva i objašnjavaju zašto je emocionalna inteligencija toliko važna osobina.\nLiderstvo utemeljeno na emocionalnoj inteligenciji 7\nPRVI DEO: SNAGA EMOCIONALNE INTELIGENCIJE 29\nEMOCIONALNA INTELIGENCIJA U LIDERSTVU 31\nREZONANTNO LIDERSTVO 46\nNEUROANATOMIJA LIDERSTVA 58\nLIDERSKI REPERTOAR 79\nDISONANTNI STILOVI 96\nDRUGI DEO: STVARANJE LIDERA 115\nPOSTATI REZONANTAN LIDER 117\nMOTIVACIJA ZA PROMENE 138\nTREĆI DEO: IZGRADNJA EMOCIONALNO INTELIGENTNIH\nEMOCIONALNA REALNOST TIMOVA 197\nREALNOST I IDEALNA VIZIJA 216\nOSMIŠLJAVANJE ODRŽIVE PROMENE 247\nDODATAK A: EMOCIONALNA INTELIGENCIJA NASUPROT\nKOEFICIJENTU INTELIGENCIJE 270\nStručna napomena 270\nDODATAK B: EMOCIONALNA INTELIGENCIJA 273\nLiderske kompetencije 273\nKontakt sa autorima 307\nIzjave zahvalnosti 309\nBeleška o piscima 327\nBe the first to review “Emocionalna inteligencija u poslu i liderstvu” Cancel reply


Pet najvećih izazova za globalnu ekonomiju u 2017. | Novosadski informativni portal 021\nPet najvećih izazova za globalnu ekonomiju u 2017.\nMeđunarodni prognozeri strahuju da 2017. godina neće biti ništa bolja od 2016. godine, kada je reč o stanju globalne ekonomije.\nSvetskoj ekonomiji prete brojni rizici, uključujući geopolitičku i ekonomsku nestabilnost, a najveći rizici su: "jedan protekcionistički predsednik", Brexit i evropska nestabilnost, monetarna politika koja dostiže svoje limite, posledice strožije fiskalne politike i zaokret cena sirovina.\nMeđunarodni monetarni fond je već upozorio da je uspon populizma i protekcionizma u korelaciji sa stagnirajućim ekonomskim rastom. Oba kandidata za američke predsedničke izbore u novembru su nagovestila povlačenje tradicionalne podrške SAD slobodnoj trgovini, pri čemu je demokratski kandidat Hilari Klinton rekla da ne podržava sporazum o Transpacifičkom partnerstvu, dok je republikanac Donald Tramp čak zapretio povlačenjem SAD iz Severnoameričkog sporazuma o slobodnoj trgovini. Generalna direktorka MMF-a Kristin Lagard je mere koje ograničavaju trgovinu nazvala "ekonomskim zloupotrebama" koje mogu da uguše rast, srežu radna mesta i plate, i dodatno oslabe globalne perspektive.\nDrugi najveći rizik, prema ocenama analitičara, predstavljaju Brexit i evropska neizvesnost, imajući u vidu da se u 2017. godini održavaju izbori u Francuskoj, Nemačkoj i Holandiji i da je u svakoj od tih zemalja nominovan ultradesničarski kandidat. Ipak, najvažniji geopolitički događaj u 2017. godini će, kako ocenjuju, biti britansko aktiviranje člana 50 Lisabonskog sporazuma i pokretanje procesa izlaska Velike Britanije iz Evropske unije. Iako je uticaj Britanije u globalnoj ekonomiji oslabio u proteklim decenijama, efekti Brexita su se itekako osetili na tržištima širom sveta.\nTreći rizik po globalnu ekonomiju je, prema ocenama analitičara, monetarna politika koja dostiže svoje limite. Naime, osam godina programa kvantitativnog labavljenja je uvećalo bilanse stanja četiri najveće centralne banke na svetu sa 6.000 milijardi dolara na 18.000 milijardi dolara, a najveći deo toga čine državne obveznice. Iako je taj program pomogao u zadržavanju kratkoročne likvidnosti na tržištima, on je smanjio prihod, što znači da je kraj programa možda blizu u uslovima kada su sve prisutnije spekulacije da su Evropska centralna banka i Banka Engleske spremne da pooštre monetarnu politiku.\nČetvrti najveći rizik po globalnu ekonomiju je pooštravanje fiskalne politike, ocenjuju analitičari. MMF je u oktobarskom izveštaju predvideo da će fiskalne politike u razvijenim ekonomijama dodatno biti pooštrene u 2017. godini, uprkos pozivima za povećanje vladine potrošnje radi podsticanja privrednog rasta.\nKao peti rizik, analitičari navode zaokret cena sirovina, koje će, prema oktobarskom izveštaju MMF-a, samo skromno porasti u 2017. godini. Niže cene sirovina su nesrazmerno naštetile ekonomijama u razvoju, koje su u poslednjih nekoliko godina dale neujednačen doprinos globalnom ekonomskom rastu. Iako su azijske zemlje u razvoju, a naročito Indija pokazale izuzetnu otpornost, MMF strahuje da region subsaharske Afrike, Južne Amerike, Zajednice nezavisnih država i Bliskog istoka, neće proći tako dobro, naročito ako Organizacija zemalja izvoznica nafte ne uspe da implementira sporazum o rezanju proizvodnje nafte.\n"Sankcije": EU napravila plan za kupovinu ruskog gasa\nSkuplje avio-karte: Šta možemo da očekujemo i šta utiče na cenu\nCena goriva u avio-industriji povećana je četiri puta u odnosu na onu koja je bila kada su čarter-letovi ugovarani.\nU Srbiji se gradi gde može da se "ugradi"\nNa svim infrastrukturnim projektima u Srbiji su primetna velika kašnjenja, poslovi se ugovaraju mimo tenderske procedure, a cene radova su često dramatično veće od realnih.\nNa Vol Stritu zbrisano više od sedam biliona dolara ove godine\nNa Vol Stritu je u 2022. zbrisano više od sedam biliona dolara tržišne vrednosti najlikvidnijih akcija u indeksnoj korpi S&P 500.\nMinistarka privrede Anđelka Atanasković izjavila je da država, koja se ugovorom obavezala da subvencioniše proizvodnju električnog automobila, nije znala o planovima "Stelantisa" za radnike "Fijata".\nBlumberg: Rublja je najuspešnija valuta na svetu ove godine\nRuska nacionalna valuta je ojačala na Moskovskoj berzi na oko 63 rublje za dolar, dostigavši prvi put nivo na kojem je bila početkom februara 2020, dok je prema evru dotakla nov petogodišnji maksimum.\nOvo su nove cene goriva za narednih sedam dana\nNova maksimalna cena evro dizela, narednih sedam dana, biće 202 dinara, dok će evro premijum BMB 95 koštati 180 dinara, objavilo je Ministarstvo trgovine, turizma i telekomunikacija.\nHrana sve skuplja i tu nije kraj: Pogledajte šta je koliko poskupelo\nPotrošačke cene u aprilu 2022. godine, u poređenju sa istim mesecom prethodne godine, povećane su za 9,6 odsto, dok su u poređenju sa decembrom 2021. godine u proseku povećane za 4,3 procenta.\nPotrošačke cene u Srbiji porasle su u aprilu za 1,5 odsto u odnosu na mart, dok su u poređenju sa aprilom 2021. godine povećane za 9,6 procenata, objavio je Republički zavod za statistiku.\nMlinari: Zbog zabrane izvoza brašna izgubljeno 17 miliona evra\nMlinari u Srbiji su zbog skoro dvomesečne zabrane izvoza pšeničnog brašna propustili mogućnost da prodaju oko 40.000 tona brašna i zarade 17 miliona evra.\nZaposleni u kragujevačkom Fijatu danas su na razgovorima sa menadžerima i treba da odluče da li će ići u inostranstvo da rade u Fijatovim fabrikama dve godine ili će biti proglašeni tehnološkim viškom\nKrediti uskoro i trostruko skuplji\nKamate na državne obveznice desetogodišnje ročnosti u SAD su, posle bezmalo pola decenije, dostigle tri odsto.\nDevizne rezerve Srbije manje za 182 miliona evra\nBruto devizne rezerve Narodne banke Srbije iznosile su na kraju aprila 14,11 milijardi evra i bile su za 182,7 miliona evra niže nego na kraju prethodnog meseca, objavila je danas NBS.


Jovan Ristić - GODINE U MAGLI: Konkurs Festivala srpskog filma fantastike (FSFF) za video svedočanstvo NLO-a u Srbiji\nKonkurs Festivala srpskog filma fantastike (FSFF) za video svedočanstvo NLO-a u Srbiji\nMiroslav Lakobrija i Jovan Ristić, osnivači Festivala srpskog filma fantastike, objavili su prvi od nekoliko oglasa u vezi sa novim izdanjem ove manifestacije, koje će biti održano na jesen u Beogradu, od 1. do 3. oktobra.\nTekst oglasa je sledeći:\nMiroslav Lakobrija i Jovan Ristić, osnivači\nFESTIVALA SRPSKOG FILMA FANTASTIKE\nza video svedočanstva o poseti\nobjekata (NLO) Srbiji\nVaše svedočanstvo treba da bude\n- do tri minuta dugo\n- snimljeno bilo kojim sredstvom za beleženje video zapisa (kamerom, fotoaparatom, mobilnim telefonom...)\n- obavezno dostavljeno u DVD (vob) formatu, sa vašim ličnim podacima.\nRok za dostavljanje je 17. septembar 2011. godine.\nMi ćemo apsolutno verovati u istinitost i verodostojnost vaših video svedočanstava, a ona koja prođu selekciju biće prikazana na Festivalu srpskog filma fantastike 5/6 (dvobroj) koji će biti održan od 1. do 3. oktobra 2011. u Domu omladine Beograda i Muzeju jugoslovenske kinoteke.\nAutor najuspelijeg svedočanstva biće nagrađen vajarskim radom koji će specijalno za tu priliku napraviti Miroslav Lakobrija, akademski vajar i majstor za specijalne efekte.\nPošiljke, sa naznačenim ličnim podacima, treba slati na adresu:\n(za NLO konkurs)\nJužni Bulevar 36/stan 10\nОбјавио godineumagli у 02:35


Kujović: Referendumska pravila ne smiju da favorizuju ni jednu stranu\nPošto je evropski izaslanik Miroslav Lajčak danas u Briselu izjavio da se u vezi sa većinom potrebnom za validnost referendumske odluke o državnom statusu Crne Gore razmatra formula od 55 odsto izašlih birača, u Crnoj Gori žestoko su reagovale političke organizacije koje se zalažu za crnogorsku nezavisnost.\nPotpredsjednik crnogorske Skupštine Dragan Kujović upozorio je danas da bi crnogorska vlast napravila istorijsku grešku ukoliko bi prihvatila predlog Evropske unije da odluku na referendumu mora da podrži 55 odsto izašlih birača.\n"Referendumska pravila ne smiju da favorizuju ni jednu stranu, ona moraju da stave jednaka polazišta za obje strane. Pa ko ima više taj i pobjeđuje. A ne ko ima manje da pobijedi i odluči", izjavio je Kujović.\nOn vjeruje da njegova stranka - Demokratska partija socijalista neće prihvatiti ništa što je mimo evropskih standarda, i siguran je u to.\nI Socijaldemokratska partija saopštila je da neće prihvatiti eventualnu ponudu Evropske unije da je za uspjeh crnogorskog referenduma potrebno da za nezavisnost glasa 55 odsto izašlih birača.\nTa stranka navodi da referendumski uslovi koji diskriminišu i ponižavaju građane Crne Gore ne smiju biti dozvoljeni. SDP je ustvrdila da neće prihvatiti nepravično rješenje koje ne poznaje ni jedna zemlja u svijetu, bez obzira od koga ono dolazilo.\nKoordinator Pokreta za nezavisnost Rade Bojović rekao je da eventualna preporuka Evropske unije da je za uspjeh crnogorskog referenduma potrebno da za nezavisnost glasa 55 odsto izašlih birača zaslužuje da budu glatko odbijena.\nOn je ocijenio da bi to bio do sada neviđeni eksperiment i većina koja nigdje nije postojala, koju ne poznaje ni međunarodna, niti evropska pravna praksa i koja bi značila i dezavuisanje Venecijanske komisije.\nOpozicione stranke u međuvremenu, oglasile su se stavom da je odluka o većini potrebnoj za validnost crnogorskog referenduma sada u rukama Evropske unije. Ipak, iako se zvanično i dalje zalažu za rješenje koje predviđa izlaznost od 50 odsto plus jedan od upisanih, u redovima opozicije objeručke bi prihvatili Lajčakovih 55 odsto, saznajemo iz krugova bliskih opozicionim strankama.


Vučić: Zapad hoće da kosovsko pitanje što pre reši i tako ojača poziciju prema Rusiji - 29.05.2022, Sputnik Srbija\nVučić: Zapad hoće da kosovsko pitanje što pre reši i tako ojača poziciju prema Rusiji\nPredsednik Srbije Aleksandar Vučić izjavio je danas da Srbija sa pritiscima, pre svega po pitanju Kosova i Metohije, živi svaki dan, tim pre što je Zapadu... 29.05.2022, Sputnik Srbija\nNa pitanje da li očekuje intenziviranje pritisaka na Srbiju, nakon povoljnog razgovora sa Putinom, i da li će se ti pritisci pre svega odraziti na Kosovo i Metohiju, Vučić je odgovorio da zemlja sa tim pritiscima živi svaki dan, jer je neverovatna potreba svih da vode politiku Srbije, a, svi, primetio je ironično, najbolje znaju kakva ta politika treba da bude.Predsednik je poručio da nije lako voditi samostalnu i nezavisnu politiku.Kako je rekao, ti pritisci su, naravno, zloupotreba svega, a pre svega će se, potvrđuje, ticati Kosova i Metohije, da to pitanje ne bi ostalo kao presedan.„Zato što oni hoće da kažu da to ne može da važi i za druge, da je to slučaj „sui generis“, i zato je važno Srbiju naterati da što pre napravi sporazum za Albancima, ako je moguće pre svega o nezavisnosti, jer bi to rešilo sve probleme u budućim odnosima, i osnažilo poziciju Zapada prema Rusiji“, rekao je Vučić.S druge strane, istakao je da Srbija nigde neće dobiti dovoljno razumevanja, niti će iko dobro da razume težinu pozicije Srbije.„Zato je važno da čuvamo našu poziciju, a do sada smo je sačuvali i izdržali“, rekao je Vučić, preneo je Tanjug.\nPredsednik Srbije Aleksandar Vučić izjavio je danas da Srbija sa pritiscima, pre svega po pitanju Kosova i Metohije, živi svaki dan, tim pre što je Zapadu potrebno da se kosovsko pitanje što pre reši, po mogućstvu priznanjem tzv. Kosova, kako bi taj primer bio prikazan kao „sui generis“, a ojačala njihova pozicija prema Rusiji.\nNa pitanje da li očekuje intenziviranje pritisaka na Srbiju, nakon povoljnog razgovora sa Putinom, i da li će se ti pritisci pre svega odraziti na Kosovo i Metohiju, Vučić je odgovorio da zemlja sa tim pritiscima živi svaki dan, jer je neverovatna potreba svih da vode politiku Srbije, a, svi, primetio je ironično, najbolje znaju kakva ta politika treba da bude.\nPredsednik je poručio da nije lako voditi samostalnu i nezavisnu politiku.\n„Dokle ćemo moći da izdržimo vodeći samostalnu, nezavisnu, suverenu politiku, to nije lako reći, ali nije lako bilo ni pre 90 dana, pa smo 90 dana uspeli da zadržimo isti stav kao i prvog dana izbijanja sukoba u Ukrajini“, rekao je Vučić.\nKako je rekao, ti pritisci su, naravno, zloupotreba svega, a pre svega će se, potvrđuje, ticati Kosova i Metohije, da to pitanje ne bi ostalo kao presedan.\n„Zato što oni hoće da kažu da to ne može da važi i za druge, da je to slučaj „sui generis“, i zato je važno Srbiju naterati da što pre napravi sporazum za Albancima, ako je moguće pre svega o nezavisnosti, jer bi to rešilo sve probleme u budućim odnosima, i osnažilo poziciju Zapada prema Rusiji“, rekao je Vučić.\nS druge strane, istakao je da Srbija nigde neće dobiti dovoljno razumevanja, niti će iko dobro da razume težinu pozicije Srbije.\n„Zato je važno da čuvamo našu poziciju, a do sada smo je sačuvali i izdržali“, rekao je Vučić, preneo je Tanjug.\nSrbija će dobiti gas po najboljoj ceni u Evropi: Vučić o razgovoru s Putinom /video/\n29 Maj, 13:11


Predsednik Nikolić primio akreditive ambasadora Turske Mehmeta Bozaja | Predsednik Republike Srbije\nPredsednik Nikolić primio akreditive ambasadora Turske Mehmeta Bozaja\nBEOGRAD - Predsednik Srbije Tomislav Nikolić primio je danas akreditive ambasadora Turske Mehmeta Bozaja, koji mu je preneo poziv predsednika Abdulaha Gula da u najskorije vreme poseti Tursku.\nPredsednik Nikolić je istakao da sa radošću očekuje susret sa Gulom, ocenivši da će to će biti prilika za razgovore o širokom spektru bilateralnih, regionalnih i međunarodnih tema od obostranog interesa.\nKonstatujući da je u proteklom periodu postignut napredak u odnosu Srbije i Turske zasnovan na intenziviranju političkog dijaloga, Nikolić je potvrdio čvrstu opredeljenost Srbije za saradnju i jačanje bilateralnih odnosa, od čega će korist imati čitav region.\nPredsednik Nikolić je, osvrćući se na problem Kosova i Metohije, objasnio da predstoji važan period za uspostavljanje trajnog i održivog mira između Srba i Albanaca, i da je Srbija opredeljena za nalaženje rešenja.\n"Srbja je spremna da u obostranom iteresu nastavi saradnju sa Turskom na poboljšanju odnosa u regionu i ohrabrivanju njegovog približavanja EU", rekao je Nikolić.\nNikolić je rekao i da je Turska perspektivan partner Srbije na ekonomskom planu, te da očekuje da će investicije u Srbiju, kao i zajednički infrastrukturni projekti biti nastavljeni.\nAmbasador Bozaj je preneo očekivanje predsednika Gula da će predsednik Nikolić u najskorije vreme posetiti Tursku, istakavši da će njegov prvi ambasadorski zadatak biti upravo da na najbolji mogući način pripremi tu posetu.\n"Naše države, kao dva ključna 'igrača' na Balkanu, imaju za cilj uspostavljanje\nodržive stabilnosti, mira i prosperiteta regiona. Ovi zajednički ciljevi su glavna\nodlika postojećih duboko ukorenjenih prijateljskih odnosa Turske i Srbije. Priroda\nnaših odnosa jeste plodno tlo za produbljivanje bilaterane saradnje", rekao je ambasador Bozaj.\nNovi turski ambasador je istakao da će biti potpuno posvećen jačanju saradnje Srbije i Turske na svim poljima, ali i odnosa dva naroda.


MANIFESTACIJA DAN TRADICIJE I NAGRADNI KONKURS ZA DECU„BIRAM SRBIJU'' - LookerWeekly.com magazin\n· 10/09/2021 ·3 min read\nPrva manifestacija „Dan tradicije”, koju organizuju Dečji kulturni centar Beograd i Udruženje koreografa narodnih igara Srbije, održaće se u sredu 15. septembra 2021. godine. Manifestacija „Dan tradicije” održaće se na Dan srpskog jedinstva, slobode i nacionalne zastave, a obeležiće je parade na centralnim ulicama gradova i sela širom Srbije, sabori, muzičko-scenski nastupi tradicionalne narodne igre i pesme i koncerti svirača starih instrumenata i orkestara.\n„Kako su deca i mladi najpozvaniji da ponosno otkrivaju identitetske vrednosti baštine i nasleđa svog naroda kroz kreativan odnos prema istorijskoj građi, Dečji kulturni centar Beograd pridružio se Udruženju koreografa narodnih igara Srbije u inicijativi da osmisli sadržaje i programe manifestacije Dan tradicije. Tradicija, kao inspiracija za umetničko stvaralaštvo i usvajanje znanja o identitetskim vrednostima i nacionalnoj pripadnosti, poslužila nam je kao naslov buduće manifestacije „Dan tradicije”, koja će se prvi put realizovati septembra 2021. godine” – najavljuje prof. mr Dragan Marić, direktor Dečjeg kulturnog centra Beograd.\nSlično koncipirani i osmišljeni državni praznici i manifestacije koji neguju tradiciju i svoje kulturno nasleđe poznati su i imaju dugu istoriju obeležavanja u mnogim zemljama Evrope i sveta. Uspostavljanjem manifestacije „Dan tradicije” Srbija će dobiti jednu takvu manifestaciju koja će se odnositi na srpsko kulturno nasleđe.\n„Pored Udruženja koreografa narodnih igara Srbije i prvenstveno sa Umetničkim centrom „Talija” i njihovim rukovodiocem Draganom Pantelićem, udružili smo se sa Turističkom organizacijom Srbije i Turističkom organizacijom Beograda i osmislili program za decu i mlade, ali i za cele porodice. Učestvujući na nagradnom konkursu „Biram Srbiju”, deca i mladi uzrasta od 5 do 14 godina imaće priliku da kroz umetničke medije – sliku, fotografiju, poeziju, prozu i video-klip, dočaraju prirodne lepote, kulturu i tradiciju svoje zemlje. Ideja organizacije konkursa, koji je otvoren do 10. septembra, je podsticanje komunikacije predaka i potomaka kroz literarne, likovne i multimedijalne radove. Odevni simboli, narodna nošnja, viteško nasleđe, istorijski događaji, jubileji, običaji, narodno stvaralaštvo, pesma, igra, nacionalna kuhinja i stari zanati treba da budu inspiracija učesnicima konkursa” – istakao je Marić.\nNajuspešniji učesnici osvojiće vaučere za putovanje po Srbiji za sebe i svoju užu porodicu, porodični ručak u beogradskom restoranu, rančeve, knjige i druge vredne nagrade. Smiljana Novičić, iz Turističke organizacije Srbije istakla je da će troje prvoplasiranih na nagradnom konkursu „Biram Srbiju” moći da uživaju u lepotama Goča, Sirogojna i Palića sa svojim porodicama, kao i da će dodela nagrada – četvorodnevni boravak sa četiri polupansiona za celu porodicu, biti 15. septembra na Trgu republike. Ispred Turističke organizacije Beograda, Jelena Stanković, menadžer za odnose s javnošću, poručila je da Beograd čuva prave vrednosti i tradiciju koliko god da je moderan i da urbani duh mladi mogu gajiti i negovanjem kulturne baštine, stoga podrška organizacije ovakvog jednog događaja je bila prirodan sled. Uručenje nagrada biće na velikoj bini na Trgu republike, 15. septembra, u 12.30, u okviru centralnog programa manifestacije DAN TRADICIJE.\n„U centralnom programu u Beogradu učestvovaće ansambli koji će igrati naše narodne igre i pevati narodne pesme, muzičari koji će svirati frulu, gajde i kavalu, recitatori epskih pesama, koje su pomalo zaboravljene. Tog dana u zemljama širom sveta okupiće se ljudi srpskog roda koji će kroz umetnost predstaviti svoje kulturno nasleđe, što će sve moći da se vidi na sajtu www.dantradicije.rs. Dođite na Dan tradicije spremni, obučeni u nošnju svojih predaka”, poručio je Dragan Pantelić, predsednik Upravnog odbora UKNIS.


► Bračni par Haradinaj u privatnoj poseti kod Zaevih\nKako su danas preneli skopski mediji, Haradinaj je na Fejsbuku napisao da je zajedno sa suprugom bio u gostima kod premijera Zorana Zaeva i njegove supruge.\n"Prijateljski razgovori o dobrosusedstvu i zajedničkim evroatlantskim perspektivama obe zemlje", napisao je Haradinaj, uz zajedničku fotografiju.\nZaevi su prošle godine u maju boravili u privatnoj poseti porodici Haradinaj u Prištini.\nzoran zaev /\nPostoje naznake da će neke zemlje tražiti od novog šefa evropske diplomatije Žozepa Borela da odredi i imenuje specijalnog predstavnika koji će se direktno baviti dijalogom između Beograda i...\nVoz kod Kline pregazio devojku od 17 godina\nPolicija Kosova potvrdila je da je jutros kod Kline nešto pre 10 časova voz pregazio i usmrtio maloletnu devojku staru 17 godina.\nTusk iz Skoplja pozvao lidere EU da Severnoj Makedoniiji u oktobru daju datum za početak pregovora\nPredsednik Evropskog saveta Donald Tusk izjavio je danas u Skoplju da je Severna Makedonija obavila "svoj domaći zadatak" za početak pristupnih pregovora sa EU i pozvao lidere EU da to...


Miler: Vikend u Maroku mi je poremećen i pre nego što je počeo - Serbiaring\n04/17/2015 Jelena-Katarina Mitrović Vesti, WTCC 0\nSitroenovom asu Ivanu Mileru malo je šta išlo od ruke u dosadašnjem toku WTCC sezone i suočava se sa dodatnim poteškoćama uoči runde u Marakešu.\nČetvorostruki šampion je u Argentini posle sudara s Benanijem izleteo sa staze, dok su njegove timske kolege Hose Marija Lopes i Sebastijan Leb uživali u pobedama i sakupili su značajnu količinu bodova.\nDa stvar bude gora, Alzašanin će pride morati pet mesta unazad na startu trke 1 u Maroku jer su ga sudije proglasile krivim za sudar s Benanijem na južnoameričkoj WTCC rundi. Tamošnju trku 1 jeste završio na podijumu, ali je u trci 2 izleteo s piste posle bliskog susreta sa Sitroenovim privatnikom, i morao je u boks kako bi mu mehaničari očistili travu sa rešetke hladnjaka, te je kroz cilj prošao kao 11.\nLopes i Leb su poveli u generalnom plasmanu, a Miler je na tabeli iza trećeplasiranog Tijaga Monteira.\nČitava situacija dosta podseća na njegov start sezone 2014. kad je u Marakešu odustao na trci 2, kao kolateralna šteta famoznog udesa Koronel-Benani. Miler je potom čitave sezone pokušavao da se oporavi od tog bodovnog minusa.\n“Situacija je čak i komplikovanija nego prošle godine”, rekao je Miler za Motorsport.com. “Posle mog problema u Marakešu 2014, pobedio sam na sledećoj trci u Francuskoj i malo nadoknadio zaostatak. Sada, ne samo da sam ostao bez bodova u Argentini, već mi je vikend u Maroku zbog kazne poremećen i pre nego što je počeo”, objasnio je on.\n“U ovoj situaciji, sa strateške tačke gledišta nema smisla da ciljam pol-poziciju u kvalifikacijama. Radije bih se plasirao kao sedmi ili osmi, kako bih bio u što boljoj poziciji na inverznom startu trke 2. Onda neću smeti da dozvolim sebi nikakvu grešku, jer je staza Mulaj el Hasan veoma opasna”, dodao je Miler.\nPodsećanja radi, otkako je WTCC došao u Marakeš, Miler je tu trijumfovao samo jednom, 2012. godine u trci 2.


"Fistik ili san o suncu, mjesecu i još nekim sitnicama" na sceni NPS – Fokus.ba\nPriča kaže da je u kući Despića, na obali Miljacke, dvadesetih godina prošlog stoljeća, igrana prva predstava u gradu Sarajevu. Pola stoljeća kasnije Jurislav Korenić i Reihan Demirdžić napisali su "Varalicu Fistika", a onda, još novih pedesatak godina i ponovo – Fistik. Isti, a opet drugačiji\nU srijedu, 23. septembra u 19:30 sati, na sceni Narodnog pozorišta Sarajevo bit će izvedena komedija “Fistik ili san o suncu, mjesecu i još nekim sitnicama” autora Almira Imširevića, rađena prema motivima drame Jurislava Korenića i Reihana Demirdžića, u režiji Admira Glamočaka.\nPriča kaže da je u kući Despića, na obali Miljacke, dvadesetih godina prošlog stoljeća, igrana prva predstava u gradu Sarajevu. Pola stoljeća kasnije Jurislav Korenić i Reihan Demirdžić napisali su “Varalicu Fistika”, a onda, još novih pedesatak godina i ponovo – Fistik. Isti, a opet drugačiji.


Raspored - Radio Slobodna Evropa, Ponedjeljak/ponedeljak 7 januar/siječanj 2008\nU emisiji možete čuti ono što je bilo najaktuelnije minulog vikenda, te o pravoslavnom Božiću (o tradiciji proslave Božića, običajima i sl). Redovna rubrika je Raseljeničko-povratnička mini-hronika.\nU emisiji možete čuti kako pravoslavni vernici u Srbiji proslavljaju Božić, šta će se dogoditi ukoliko se obistini najava srpskog premijera da sa EU neće biti potpisan Sporazum o pridruživanju, ako Unija pošalje misiju na Kosovo, kao i šta će biti sa brojnim ugovorima između Srbije i UNMIK-a ukoliko dođe do nezavisnosti Kosova. Saznajte i zašto su u Srbiji u 2007. strana ulaganja bila drastično niža nego prethodnih godina.\nU emisiji možete čuti: - Država,odnsno političari odmaraju, iako je BiH preuzela obave za završetak važnih reformi. Danima se ne sastaje Parlamentarna Skupština BIH i u ovoj zemlji praktično nema "dnevnih događaja" - U isto vrijeme cijene "ne odmaraju". Talas novih poskupljenja, zahvatio je BIH - U Banjaluci uhapšena kidnaperka tromjesečne bebe iz Romskog naselja Butmir kod Sarajeva - Kako se u BIH obilježava pravoslavni Božić?


QuakeCon 2020 otkazan zbog neizvesne situacije sa korona virusom - PLAY!\nJoš jedna žrtva korona virusa u gejming industriji. Bethesda i idSoftware su zbog neizvesne situacije sa aktuelnom pandemijom rešili da ove godine ne održe QuakeCon, koji bi bio jubilarni, 25. po redu.\nNakon gotovo četvrt veka održavanja, rešeno je da se QuakeCon ove godine preskoči kako se ne bi rizikovalo zdravlje fanova, zaposlenih i volontera, navedeno je u zvaničnoj objavi organizatora.\nSituacija sa pandemijom je neizvesna i nije poznato kakva će stanje biti u avgustu, kada se QuakeCon tradicionalno održava, ali je izgleda najsigurnije da se događaj potpuno otkaže. Bethesda ne planira da kreira alternativu u digitalnom formatu.\nDosta događaja je do sada otkazano, poput znatno masovnijeg E3 sajma, dok jedino Gamescom 2020 još uvek nije otkazan,\nRelated Items:Bethesda, corona, corona virus, DOOM, idSoftware, Quake, QuakeCon, QuakeCon 2020


Deseta sezona na leskovačkom klizalištu po nižim cenama – Info Centar Juga\nDeseta sezona na leskovačkom klizalištu po nižim cenama\nU dvorištu Šop Djokićeve kuće uskoro počinje sa radom klizalište koje predstavlja posebnu radost za decu tokom zimskog raspusta, a ukoliko temperatura bude koji stepen iznad nule biće idealna za ovaj vid zabave.\nNa klizalištu na otvorenom, koje će se prostirati na oko 300 kvadrata svake godine raste broj dece, ali i odraslih koje se oprobaju u ovom sport, tako da se svi uvek rado vraćaju.\nKao i ranijih godina na raspolaganju će biti instruktori volonteri ističu naglašavaju u Turističkoj organizaciji Leskovac. Klizaliste inače radi svaki dan od 10:15 do 22 sata i 30 minuta, u deset smena od po sat vremena i to dok vremenski uslovi tokom zime to dozvole. Prošle godine nabavljena je i nova oprema, tako da su na raspolaganju 150 klizaljki.\nOno što je veoma bitno naglasiti je da u desetoj jubilarnoj sezoni, cene na klizalištu će biti jeftinie, te će tako sta klizanja sa iznajmljenim klizaljkama biti 200 dinara, a sa sopstvenim 150 dinara.\nBoban Zdravković, PU Leskovac – „Najvažnije je razviti svest kod dece da mogu biti zloupotrebljena na internetu“\nČestitka predsednika opštine Lebane Ivana Bogdanovića


Rusija osudila ulazak Crne Gore u NATO | Ekonomist\nTramp je 11. aprila potpisao odluku o ulasku Crne Gore u NATO. Zvanična Moskva ocijenila je da je SAD nastavio politiku koja odražava logiku suprotstavljanja na evropskom kontinentu.\nMinistarstvo spoljnih poslova Rusije ocijenilo je da je odluka SAD-a da parafira Protokol o pristupanju Crne Gore NATO-u “velika greška”, u suprotnosti sa suštinskim interesima naroda te zemlje, a takođe nanosi štetu stabilnosti Balkana i Evrope u cjelini.\nBijela kuća zvanično je 11. aprila saopštila da je predsjednik SAD-a Donald Tramp potpisao odluku o ulasku Crne Gore u NATO, koju su prethodno ratificirala oba doma Kongresa SAD-a.\nProces ratifikacije ulaska Crne Gore u NATO biće okončan kada to urade i posljednje dvije članice koje još nisu ratificirale dokument o ulasku, Španija i Holandija, a očekuje se na će to biti vrlo skoro te će NATO dobiti 29. članicu.\nOznake NATO Tramp\nBoing ukida stotine inženjerskih radnih mjesta


16. Beogradska internacionalna nedelja arhitekture - BINA - Gradjevinarstvo.rs\n18.03.2021. | Gradjevinarstvo.rs\nBINA fokus je centralna programska celina, u okviru koje će u Likovnoj Galeriji Kulturnog centra Beograda biti otvorena studijska izložba "Beogradska škola stanovanja od kraja 1950. do sredine 1980. – Kompleksnost ideja" autorke Tanje Damljanović Konli i saradnice Dragane Mecanov. Nakon Bogdana Bogdanovića, Nikole Dobrovića, Ivana Antića, Aleksandra Stjepanovića, 2021. godina biće u znaku postignuća naših stručnjaka u oblasti planiranja i projektovanja stambenih zona koji su kvalitetom svojih realizacija izborili status da budu međunarodno prepoznati kao "Beogradska škola stanovanja".\nU okviru BINA fokus segmenta, biće održano i više pratećih programa poput predavanja "Beogradska škola stanovanja" Đorđa Alfirevića, promocije, razgovora povodom izlaska iz štampe reprint izdanja časopisa "Arhitektura urbanizam", br. 74-77, okruglih stolova "Kolektivno stanovanje druge polovine 20. veka – iskustva istočne Evrope" i "Savremeno stanovanje - na tragu Beogradske škole stanovanja“" kao i tematske šetnje, autorska vođenja kroz izložbu, kreativne radionice za decu i srednjoškolce...Ovaj segment programa se realizuje u saradnji sa: Do.ko.mo.mo Srbija i Institutom za arhitekturu i urbanizam Srbije/IAUS.\nI ove godine kao i prethodnih, BINA izložbe čine okosnicu drugog segmenta manifestacije. Pored gore pomenute "Beogradska škola stanovanja", biće ih otvoreno još pet. Izložba "Cerak_40 godina posle" autorke i kustoskinje Milenije Marušić biće postavljena u izlogu Kulturnog centra Beograda, na Trgu republike. Godine 2019. naselje Cerak-Vinogradi je dobilo status zaštićenog kulturnog dobra, što je jedinstven slučaj u ovom delu Evrope. Iste godine dokumentacija o ovom naselju uvrštena je u zbirku savremene arhitekture Muzeja MOMA u Njujorku. Izložba se realizuje u saradnji sa IAUS.\nIzložba "Arhitektonski i urbanistički konkursi i arhitektonske nagrade 2020-21" u organizaciji Društva arhitekata Beograda biće otvorena u Kulturnom centru Beograda, dok će aktuelni radovi mladih arhitektonskih studija MAIN Architects i STUDIO OBE (Beograd) biti predstavljeni u okviru izložbe "Ponesi svoj projekat" u BINA paviljonu, na Grafičkom odseku Fakulteta Likovnih umetnosti. Izložba pod nazivom "Enough is enough" BETA bijenala iz Temišvara, koja će biti otvorena u Galeriji Kolektiv, predstaviće niz lokalnih i međunarodnih projekata koji su rekli „što je dosta, dosta je“. Nagrađeni svetski radovi su selektovani prema kategorijama: Arhitektura, Dizajn enterijera, Grad i pejzaž i Efemerne intervencije, a kustosi izložbe su Anka Sioarec, Brinduša Tudor i Ilka Rubi. Izložba "Arhitektonska nagrada Piranezi", predstaviće u Galeriji Fakulteta likovnih umetnosti, Univerzitet umetnosti u Beogradu, Piranske dane arhitekture (Slovenija), i nacionalne selekcije najboljih realizovanih radova nastalih u poslednje dve godine u 10 zemalja srednje Evrope. U okviru pratećih programa izložbi biće organizovani brojni razgovori sa autorima i autorska vođenja kroz izložbe.\nBINA je manifestacija koja za cilj ima i edukaciju najšire javnosti, i nameru da doprinese razumevanju, čuvanju, stvaranju i unapređenju kvalitetnijeg urbanog prostora. Imajući to u vidu, važan segment manifestacije čine BINA edukativni programi. Kao i prethodnih godina, u toku trajanja BINE na programu će biti edukativne radionice za najmlađe, srednjoškolce, studente i sve zainteresovane građane, koje će biti organizovane u saradnji sa prof. Aleksandrom Stupar i Predragom Jovanovićem (Arhitektonski fakultet, Univerziteta u Beogradu) i Centrom za promociju nauke. Takođe, u okviru edukativnog segmenta BINE, na programu će biti i predavanja "Savremena arhitektura" i "Žene u arhitekturi" predavača Milene Zindović, i tradicionalni seminar "Arhitekti, projektanti, praktičari", važan zbog povezivanja prakse i profesionalnih kompanija. U okviru ovog segmenta biće organizovano i predstavljanje projekata mladih arhitektata i filmski program.


Ovdje se najlakše mijenjaju partijski dresovi\nKoji dan kasnije, o mogućnosti saveza DPS-a i SNP-a progovorio je i najjači čovjek vladajuće partije. Crnogorski premijer Đukanović odbacio je špekulacije o pregovorima ali ne i mogućnost saradnje sa esenpeovcima - ali nakon izbora.\nOnda su se javili i iz vrha SNP-a: negiraju mogućnost koalicije sa DPS-om ali navode da je Crnoj Gori potrebno pomirenje i stvaranje konsenzusa za promjene.\nČudna je Crna Gora: nije čestito ni počela izborna kampanja a već se govori o postizbornim koalicijama. Ali, treba pratiti taj jezik simbola jer mnoge stvari postaju jasnije.\nPrije svega, lansiranje priče o postizbornim koalicijama je dokaz da na jesenjim parlamentarnim izborima evropski analitičari ali i domaći političari dobro znaju budući rezultat: koalicija DPS-a i SDP-a, već je viđena kao novi, stari, izborni pobjednik.\nĐukanović naprosto nema ozbiljnog protivnika; opozicija se u međuvremenu razjedinila i sada samo ostaje da se razjasni - hoće li DPS-SDP koalicija apsolutnu vlast u parlamentu ostvariti uz pomoć albanskih stranaka ili će ovaj put biti potrebna saradnja i sa Živkovićevim liberalima.\nDakle, ovdje neće biti velikih noviteta u septembru i zato najave o mogućoj postizbornoj koaliciji Đukanovićeve i Bulatovićeve stranke treba posmatrati prevashodno kao - evropski probni balon. Brojni zapadni analitičari pokušavaju da pronađu čarobnu formulu koja bi imala dvostruko dejstvo: prevladavaje sadašnjih političkih podjela u Crnoj Gori ali i otvaranje vrata za sprovođenje brzih i korjenitih društvenih reformi.\nGledano iz perspektive birokratije u Briselu, koalicija DPS-a i SNP-a čini se kao logičan izbor. To su dvije najače partije i postizborno približavanje DPS-a i SNP-a značilo bi korak ka smirivanju tenzija u Crnoj Gori. Jedno javno rukovanje Đukanovića i Bulatovića neće ujediniti Crnu Goru ali bi prekid rata DPS-a i SNP-a zaista vodio bi ka smirivanju brojnih neprijateljstava u svakodnevnom životu: počev od komšija i poznanika do zamirenja teških porodičnih rana.\nTeško je, međutim, vjerovati da bi takva - interesna koalicija - mogla da bude temelj za buduće reforme i promjene u Crnoj Gori. Da bi Đukanovićev DPS - sklon korišćenju brojnih tajnih i javnih monopola - pokazao svoje bolje lice potrebno je da se udruži sa boljim od sebe: sa političkom partijom ili grupom koja ima snage, ima viziju i moć da Crnu Goru povede putem promjena.\nIako u Bulatovićevoj stranci ima reforski nastojenih ljudi ne treba gajiti iluzije: većina ljudi u SNP-u i dalje su zatočenici nacionalističke politike i retrogradne ekonosmke misli. Teško je očekivati reforme ako ih sprovode partijski aparatčici kojima je u srcu i dalje Milošević a u glavi ekonomija Lukašenkovog modela.\nDrugim riječima: postizborna saradnja DPS-a i SNP-a mogla bi blagotvorno da djeluje na sirivanje tenzija u Crnoj Gori i da se tako prevaziđu političke podjele, ali za stvarne drušvene promjene potreban je konenzus oko ideje ne oko praspodjele partijskih mandata i funkcija.\nUz sve to, spekulacije o postizbornim koalicijama otkrivaju još jedan sloj crnogorske stvarnosti: nakon osamnaest godina, od antibirokratkse revolucije o sudbini Crne Gore i dalje odlučuju isti političlari, nekad pod okriljem jedinstvenog DPS-a, sada u različitim partijama.\nIako ti isti ljudi danas govore drugačije a neki su čak nosioci novih reformskih ideja sve to upotpunjuje sliku o savremenoj Crnoj Gori: ovdje se najlakše mijenjaju partijski dresovi dok ljudi ostaju, manje više, oni isti.


KO SDA: MANDIĆEVO ZAČEPLJENJE ODVODA NA MILJACKI ILUSTRIRA KARAKTER OVE VLADE KS - Novi Vjetar\nKO SDA: MANDIĆEVO ZAČEPLJENJE ODVODA NA MILJACKI ILUSTRIRA KARAKTER OVE VLADE KS\nSkandal koji je proizveo ministar komunalne privrede i infrastrukture KS Srđan Mandić, odlučivši da začepi otvor u zidu na Miljacki koja još od doba Austro-Ugarske služi kao odvod sa ulice u slučaju poplava, ilustruje na pravi način populistički karakter trenutne Vlade KS.\nMandić je u ovom slučaju pokazao da stvarima pristupa arogantno, pod utjecajem stereotipa (kao da 100 godina u Sarajevu vlasti nisu ništa radile), i na koncu bez konsultovanja struke, umislivši da je pokupio svu pamet svijeta, a kako to uvijek završi pokazao je i ovaj slučaj.\nBrzina kojom je ministar potrčao da začepi odvod na Miljacki i da se odmah pohvali time (plativši čak sponzoriranu objavu na društvenim mrežama!), ukazuje na metod ove Vlade, koja svoju zapanjujuću nekompetentnost i odsustvo konkretnih rezultata prikriva prekomjernim i neutemeljenim samohvalisanjem, po principu «mnogo vike ni oko čega».\nSamo začepljenje odvoda nije najgora stvar u radu ove Vlade KS, ali brutalno populističko neznanje i najgori stereotipi koje je iskazao ministar Mandić na ovom primjeru zapanjuju svakog građana KS, posebno ako znamo da ovaj ministar rukovodi Ministarstvom koje ima preko 47 miliona KM u Budžetu, i nije našao ništa bolje da uradi nego da uništava kulturno-historijsko naslijeđe Sarajeva.\nPrevious ArticleEkskluzivni snimak: General Ojdanić govori o zaslugama Užičkog korpusa VJ u stvaranju RS-a i agresiji Srbije na RBiH /VIDEO/\nNext Article U Sarajevu počela Trka za demokratiju: Učestvuje oko 500 takmičara


Stojković: Zaslužena pobeda, u Portugaliji idemo na prvo mesto – RADIO SPORT\nSelektor fudbalske reprezentacije Srbije Dragan Stojković Piksi bio je zadovoljan prikazanom igrom i rezultatom posle pobede protiv Azerbejdžana. Posle meča je istakao da se tim već okreće predstojećoj odlučujućoj utakmici sa Portugalijom.\n„Generalno odlična utakmica, lepršav fudbal, sa puno šansi, ponovo totalna dominacija, mislim da je na kraju pobeda apsolutno zaslužena“, izjavio je selektor Srbije Dragan Stojković Piksi.\n„Važno je da smo uradili ono što smo želeli, za šta smo se spremali. Čestitam igračima, vreme je da se malo odmore i za mesec dana sledi ono najvažnije, utakmica protiv Portugalije za direktan plasman na Mundijal“, rekao je Stojković na konferenciji za medije.\nPrema njegovim rečima, od početka kvalifikacija znao je da će meč u Portugaliji biti odlučujući.\n„Ne bavim se kalkulacijama, ali bio sam ubeđen da ćemo igrati do kraja, ne mislite valjda da sam mislio da ćemo biti treći ili četvrti u grupi. To što sam pretpostavio, to se i dešava, igramo za prvo mesto. Kada su rekli da smo obezbedili baraž rekao sam da me baraž ne zanima, nego prvo mesto“.\n„Mi smo tim koji želi da igra napadački fudbal, nešto što ljudi vole da vide, a samim tim da budemo tim koji stvara šanse i igra za gol više. Utakmica uvek može da donese iznenađenje, grešku, ali to ne menja naš odnos prema igri i ono što želimo da pokažemo na terenu“.\n„Zagrlio sam ga, rekao sam mu da nema veze, idemo dalje, pobedićemo. To je podrška, svi znamo da je greška, ali bitno je da imamo vremena da ispravimo greške. U svlačionici je vladala potpuna tišina, bili smo fokusirani na no što predstoji, baš za primer. Nema mesta panici, ja ne unosim paniku, naprotiv, donosim mirnoću i onu što je potrebno igračima“, zaključio je Stojković.\n„Jako smo srećni što smo dobili ovu utakmicu i sada ostaje finale u Portugaliji, naravno da idemo na pobedu i odemo direktno na Mundijal“, rekao je Dušan Vlahović.\n„Nadam se da se publici svidelo kako smo odigrali, šteta što smo primili taj gol, ali dešava se, najvažnije je da smo pobedili i da smo svi zdravi“, izjavio je Vlahović, dvostruki strelac za Srbiju.


Amerika u ofanzivi na Balkan jer EU spava - 31.10.2019, Sputnik Srbija\nAmerika se na velika vrata vraća na Balkan zbog sporosti Evropske unije da reši probleme u regionu. 31.10.2019, Sputnik Srbija\nanalize i mišljenja, metju palmer, amerika, region, evropska unija (eu)\n18:15 31.10.2019 (Osveženo: 13:49 11.10.2021)\n„Misija Amerike je da se sva preostala pitanja na Balkanu, odnosno nedovršeni poslovi, reše po ubrzanom tempu. Kosovo i BiH su dva preostala pitanja. Palmerov susret sa ambasadorima očito ima za cilj da im predstavi strategiju Stejt departmenta u realizaciji tih ciljeva“, objašnjava Milivojević.\nDaštevski naglašava da je Palmer imao i ulogu „ utešitelja“ Skoplja zbog nedobijanja datuma za otvaranje pregovora sa EU.\n„Njegov dolazak je samo potvrda da će Makedonija ući u NATO, ali želi i da se uveri da će se Prespanski sporazum ispoštovati jer je Zaev najavio da će sporazum početi da se primenjuje kada se dobije datum za pregovore. S druge strane, i Grci su poručili da ako se sporazum ne bude poštovao, oni će blokirati dalje pregovore Makedoniji u evrointegracijama, što bi Americi mogao da stvori problem. Tako da je Palmer samo želeo da uveri Skoplje da će Severna Makedonija biti primljena u NATO“, objašnjava Daštevski.\n— U.S. Embassy North Macedonia (@USEmbassySkopje) 30. oktobar 2019.\nPalmer je, objašnjava on, objasnio da bi Makedonija sigurno ušla u NATO u decembru, ali da je to tehnički nemoguće jer Španija još nema vladu, a nije ratifikovala sporazum za pristupanje Makedonije Alijansi, zbog čega je proces prolongiran.\n„Amerika želi da se osigura da je u Skoplju sve u redu i da neće biti trzavica koje bi poremetile njihove planove“, zaključuje Daštevski.\n„Tačno je da su ciljevi Amerike i EU podudarni, s tim što Amerika gleda malo širu geostratešku sliku. Oni su svesni da se pojavio multipolarni svet i da su se pojavile nove sile poput Rusije i Kine ali i Turske, i zato su njihovi ciljevi vezani pre svega za globalnu strategiju. Amerika želi da te uticaje suzbije svojim mehanizmima i sredstvima koja su efikasnija od onih koje ima EU, od sankcija, sile i svega što inače koriste. Ne zaboravimo i da je NATO glavna udarna politička pesnica Amerike“, navodi Milivojević.\nOn procenjuje i da Amerika želi direktno da deluje ovde, dok Evropskoj uniji ostavlja da „prvo nađe sebe“.\nŠto se tiče Sporazuma iz Prespe, rekao je da će SAD nastaviti da podržavaju taj dokument, jer je on „važan za bezbednost i stabilnost celog regiona“.


RTS :: Panik-tasteri u Centrima za socijalni rad za veću bezbednost zaposlenih i korisnika\nDruštvo Panik-tasteri u Centrima za socijalni rad za veću bezbednost zaposlenih i korisnika\nsreda, 12. jun 2019, 19:46 -> 20:54\nU svih 17 odeljenja Centra za socijalni rad u Beogradu postavljeno je ukupno 459 panik tastera i 238 kamera sa ciljem veće bezbednosti zaposlenih i korisnika. Prema rečima zamenika gradonačelnika Beograda Gorana Vesića za to je izdvojeno oko 36 miliona dinara.\nGoran Vesić navodi da je postavljenje panik tastera i kamera preventiva i nešto što bi, pre svega, trebalo da zaštiti zaposlene u gradskom centru za socijalni rad koji ima 17 odeljenja i veliki broj korisnika koji tu svakodnevno dolaze iz različitih razloga.\n"Radnik obezbeđenja u objektu u kojem se dešava incident ili neka druga ugrožavajuća situacija, u svakom trenutku ima podršku tog glavnog monitoring centra i ukoliko je sprečen da obavesti policiju, hitnu pomoć ili vatrogasce to će učiniti pripadnici obezbeđenja iz glavnog centra", dodao je zamenik gradonačelnika.\n"Mi smo jedini koji to imamo i verujem da će i drugi slediti naš primer jer je ovo zaista neophodno", dodao je Vesić.\nIstiče da smo poslednjih godina bili svedoci veoma neprijatnih i tragičnih događaja u gradskom centru za socijalni rad koji su rezultirali ljudskim žrtvama.\n"Grad svakodnevno ulaže sredstva u različite svrhe, a ovo su možda i najkorisnije uložena sredstva jer čine sigurnijim radnike koji rade u Centru za socijalni rad u Beogradu, kao i korisnike tog centra", rekao je zamenik gradonačelnika.\nGradska sekretarka za socijalnu zaštitu Nataša Stanisavljević je rekla da Grad Beograd nastavlja sa ulaganjem u ustanove socijalne zaštite.\n"Prioritet nam je bezbednost naših zaposlenih, ali i korisnika", rekla je Stanisavljevićeva i zahvalila zameniku gradonačelnika i načelnici Gradske uprave Sandri Pantelić na pomoći i podršci koji svakodnevno daju Sekretarijatu za socijalnu zaštitu kako bi se i ubuduće nastavilo sa ovakvim projektima.\nDodala je i da je Centar za socijalni rad u Beogradu najveća ustanova tog tipa u Srbiji i da ima najviše korisnika.


Javni poziv za prodaju PKB, početna cena 154 miliona evra – NovostiDana.rs\nJavni poziv za prodaju PKB, početna cena 154 miliona evra\nBEOGRAD – Agencija za privatizaciju objavila je danas javni poziv za prodaju imovine Poljoprivredne korporacije Beograd (PKB), a početna cena je 51 odsto procenjene vrednosti stalne imovine – oko 154 miliona evra.\nKako je objavljeno na sajtu Agencije za privatizaciju, prodaja će biti obavljena metodom prikupljanja ponuda sa javnim nadmetanjem, a otvaranje ponuda je 2. marta 2016. godine.\nRok za podnošenje prijava za učešće u postupku nadmetanja za imovinu PKB-a je 29. februar 2016. godine.\nZainteresovani kupci dužni su da uplate depozit u vrednosti 34,5 miliona evra.\nKako se navodi, pravo učešća u postupku imaju domaća pravna lica koja su registrovana za obavljanje poljoprivredne proizvodnje, uzgoj muznih krava, a čiji je prihod od poljoprivredne delatnosti najmanje 50 miliona evra u poslednjoj poslovnoj godini.\nTakođe, na prodaju je ponuđen deo stalne imovine i promenljiva imovina PKB-a.\nProdaje se između ostalog i 17.677 hektara zemljišta u opštinama Palilula, Surčin i Zrenjanin, građevinski objekti koji se koriste u poslovne svrhe, udeli PKB-a u pojedinim preduzećima EKO-LAB, PKB Agroekonomik Institut za naučnoistraživački rad i transfer tehnologije u poljoprivredi, Poljoprivredna avijacija PKB, Veterinarska stanica PKB.\nPKB obrađuje oko 21.000 hektara zemlje i polovina tih površina uglavnom služi za proizvodnju stočne hrane, piše u pozivu.


U Sarajevu od sutra niz aktivnosti u povodu Dana sjećanja na žrtve holokausta - Detektor\n19. Januara 2022.12:12\nInstitut za istraživanje zločina protiv čovječnosti i međunarodnog prava Univerziteta u Sarajevu sutra, 20. januara, naučnim skupom započinje obilježavanje Dana sjećanja na žrtve holokausta u svrhu odavanja počasti žrtvama, kao i daljnjeg izučavanja zločina počinjenih na teritoriji Bosne i Hercegovine tokom Drugog svjetskog rata.\nMemorijalni muzej Auschwitz. Foto: PAWEL SAWICKI\nU novembru 2005. godine Generalna skupština Ujedinjenih nacija jednoglasno je usvojila Rezoluciju kojom se 27. januar proglašava Međunarodnim danom sjećanja na holokaust.\n“Tog datuma 1945. godine sovjetske trupe oslobodile su zloglasni logor Auschwitz. Punih šezdeset godina radilo se na otkrivanju historijskih, kulturnih, psiholoških, civilizacijskih uzroka koji su omogućili progon Jevreja, ali i na pronalaženju odgovarajućeg lijeka da se to više nikada i nikome ne desi”, navedeno je na stranici Instituta, kao i da će, kako bi obilježili ovaj dan, organizovati, počevši od sutra, brojne aktivnosti kojima će se odati počast žrtvama.\nTema ovogodišnjeg naučnog skupa, koji organizuje Institut za istraživanje zločina protiv čovječnosti i međunarodnog prava Univerziteta u Sarajevu, u saradnji s Jevrejskom zajednicom u Bosni i Hercegovini i Uredom UNESCO-a u BiH te Udruženjem “Hagada” Sarajevo, jeste “Konferencija Wannsee u Berlinu (20. januar 1942) – ‘Konačno rješenje jevrejskog pitanja’”.\nRasim Muratović, direktor Instituta za istraživanje zločina protiv čovječnosti i međunarodnog prava Univerziteta u Sarajevu, kaže za Balkansku istraživačku mrežu Bosne i Hercegovine (BIRN BiH) kako se uvijek treba podsjećati da je u periodu holokausta zlo nadvladalo dobro, te je to razlog zašto se o holokaustu treba pričati svaki dan, kako se nikada više ne bi ponovio.\n“Holokaust je paradigma genocida, u pravnom smislu riječi, genocid je zločin najvećeg ranga i što se tiče samog holokausta, u njemu je protjerano 11 miliona Jevreja, a smrt je snašla šest miliona Jevreja, prije svega u koncentracionim logorima. To je zločin bez presedana u ljudskoj historiji i mi se moramo podsjećati na to”, kaže Muratović.\nTokom planiranih aktivnosti, za obilježavanje Dana sjećanja na žrtve holokausta, previđeno je otvaranje izložbe “Konačno rješenje jevrejskog pitanja” autora Elija Taubera. Izložba će biti otvorena u Rektoratu Univerziteta u Sarajevu.\nIstog dana, u svečanoj sali Univerziteta u Sarajevu bit će održan okrugli sto “Konferencija Wannsee u Berlinu (20.01.1942) – ‘Konačno rješenje jevrejskog pitanja’”. Tom prilikom, kako je najavljeno, obratit će se Rifat Škrijelj, rektor Univerziteta u Sarajevu.\nUvodnim predavanjem – “Nacističko nipodaštavanje ljudskih vrijednosti”, obratit će se i Rasim Muratović, dok će gradonačelnica Sarajeva Benjamina Karić održati izlaganje na temu “Pravni položaj Jevrejske zajednice u Bosni i Hercegovini od 1918. do 1945. godine”.\nIzmeđu ostalog, tokom aktivnosti, obratit će se i Eli Tauber, direktor Arhiva Jevrejske zajednice u BiH i autor knjige “Holokaust u BiH: Kada su komšije bili ljudi”, koji će imati izlaganje na temu “Konačno rješenje jevrejskog pitanja na teritoriji BiH”, te Nataša Mataušić, predsjednica Upravnog vijeća Spomen-područja Jasenovac i autorica knjige “Jasenovac 1941-1945. Logor smrti i radni logor”, koja će održati izlaganje na temu “Konačno rješenje jevrejskog pitanja na teritoriji Hrvatske”.\nIzlaganje na temu “Konferencija u Wannseeu – memorijalizacija i sjećanje” održat će Lamija Muftić, stručna saradnica Instituta za istraživanje zločina protiv čovječnosti i međunarodnog prava Univerziteta u Sarajevu.


Koji su ukrajinski oligarsi pobedili na jučerašnjim izborima? - Ekonomske Vesti\nKoji su ukrajinski oligarsi pobedili na jučerašnjim izborima?\nCentralna izborna komisija u Ukrajini još nije zvanično objavila koja dva kandidata idu u drugi krug predsedničkih izbora, a drugo poluvreme predizbornog obračuna je počelo.\nAktuelni ukrajinski predsednik Petro Porošenko se u nedelju uveče obratio pristalicama i o svom najverovatnijem protivniku u drugom krugu, komičaru Vladimiru Zelenskom rekao:\n„Sudba me je u drugom krugu, ne bojim se to da kažem, spojila s marionetom Igora Kolomojskog“.\nVladimir Zelenski je ekspresno odgovorio:\n„Tek što smo videli konferenciju za štampu našeg garanta. On je još jednom rekao da sam ja marioneta Igora Kolomojskog, a tim povodom ja imam samo jedno pitanje: jeste li vi marioneta (Olega) Svinarčuka ili je Svinarčuk vaša marioneta? Ako je moguće prenesite (pitanje) našem garantu“, prenosi ruski list Vedomisti citat iz ukrajinskog lista Novo vreme.\nSvinarčuk je biznis partner Petra Porošenka, inače je počasni konzul Republike Sejšelska ostrva u Ukrajini, a nazivaju ga i „ofšorni pomoćnik“ pošto je na čelu mreže kancelarija koji se bave otvaranjem of šor firmi.\nVladimiru Zelenskom se prigovara da je kandidat Igora Kolomojskog jer je na čelu studija „Kvartal 95“ koji od 2012. godine saradjuje s televizijom „1+1“ u vlasništvu Igora Kolomojskog, koji je po najnovijem rejtingu magazina Forbes, sa bogatstvom od 1,1 milijarde dolara, šesti po bogatstvu Ukrajinac.\nDrži se za pravilo da se na izborima u Ukrajini samo smenjuju pojedine grupe oligarha.\n← Otvoren Muzej istorije prostitucije!\nTuku ih njihovim oružjem: Rusija izvezla u EU više tečnog gasa nego SAD →


Užički centar za prava deteta dao je pisni doprinos za izradu narednog Izveštaja o Srbiji za 2020. godinu koji izrađuje Delegacija Evropske unije u Srbiji.\nUžički centar za prava deteta započeo je sredinom 2017. godine praćenje implementacije Akcionog plana za poglavlje 23 (AP 23), u delovima koji se odnose na prava deteta, i do sada izradio četiri nezavisna izveštaja zaključno sa krajem drugog kvartala 2019. godine. Predmet izveštaja je izrada nezavisne procene implementacije tačaka 3.6.2.1 – 28 i 3.8.2.13 – 28 Akcionog plana 23 – odnosno tačaka koje se odnose na implementaciju prava deteta u R Srbiji. Pisani doprinos zasnovan je na nalazima ovog nezavisnog praćenja.\nOsnovni zaključci u vezi sa ostvarivanjem prava deteta u procesu evrointergracija do kojih smo došli odnose se na:\n- Sistemske mere u cilju podrške obrazovanju dece Roma nisu formulisane;\n- Stipendije za decu Rome i dalje se obezbeđuju iz donacija, što nije sistemsko rešenje;\n- Nije došlo do značajnijeg povećanja obuhvata u obrazovnom sistemu;\n- Podaci predstavljeni u državnom izveštaju nisu uvek u direktnoj vezi sa ovom tačkom AP. Predstavljaju se podaci koji nisu dovoljno relevantni, a na osnovu kojih se donose pogrešni zaključci o ispunjenosti obaveza države;\n- Podrška koja se pruža deci često nema sistemski karakter;\n- Rad Saveta za prava deteta je intenziviran, međutim, dinamika rada još uvek ne odgovara potrebama i zacrtanim aktivnostima unapređenja prava deteta koji predstoje u narednom periodu;\n- Podrška deci iz posebno ugroženih grupa i na smeštajnim uslugama se kontinuirano unapređuje, ipak, postignuti nivo podrške u zajednici još uvek je daleko od potreba, i u tom smislu zahteva i u narednom periodu intenzivne napore;\n- U oblasti maloletničkog pravosuđa učinjeno je dosta toga u pogledu poboljšanja uslova maloletnika na izdržavanju zavodskih mera; u izvesnoj meri je unapređen tretman dece žrtava tokom krivičnog postupka, ali se očekuje da se obezbeđeni sistem podrške više koristi. Tek predstoji usvajanje izmena i dopuna Zakona o maloletnim učiniocima krivičnih dela i krivičnopravnoj zaštiti maloletnih lica, pa je neophodno sprovesti (ponoviti) odgovarajuće obuke nakon toga;\n- Postavljen je solidan temelj radi unapređivanja položaja deteta u građanskim sudskim postupcima i ujednačavanje (dobre) prakse.\n- Sistem zaštite dece od nasilja se neprestano unapređuje, međutim, kašnjenje usvajanja strategije koje je trebalo da se dogodi do kraja 2015. godine umnogome usporava ovaj proces.


Prištinska televizija navodi da su ”sumnje koje su se pojavile oko američke podrške tzv. Kosovu izgleda nestale Bajdenovim izborom za predsednika, dok rastu očekivanja da će problem sa Srbijom biti rešen jednom zauvek”.\n– Očekujem da će predsednik Bajden, zajedno sa EU, raditi na tome da Beograd i Priština postignu sveobuhvatno rešenje njihovih nerešenih pitanja – rekao je Server, profesor na vašingtonskom Univerzitetu Džons Hopkins.\nVeber je čak je izrazio ”sreću” što je administracija Donalda Trampa, koja se prema kosovskom problemu odnosila, kako je ocenio, “opasno”, konačno otišla.\n– Veoma opasan nastup bivšeg izaslanika (Ričarda) Grenela privukao je pažnju Bajdenovog tima po pitanju “Kosova” i Srbije i tokom kampanje. Radujem se što će se administracija Bajdena vratiti, kao nekada, bliskoj transatlantskoj saradnji sa EU po pitanju “Kosova” i Srbije, i to će konačno omogućiti pravi nastavak pregovora o konačnom, sveobuhvatnom sporazumu sa EU u glavnoj ulozi, a SAD u snažnoj partnerskoj ulozi – kazao je Veber.\nVeber ima velika očekivanja da će put koji će Bajden slediti u vezi sa Kosovom ”biti upravo onaj koji je sledio 1990-ih”.\n– Verujem da, bilo ko da je na vlasti u Prištini, neće pristati na sveobuhvatno rešenje koje nije u opštem interesu Kosova, ali je kompromis oko nebitnih pitanja uvek deo pregovaračkog rešenja – kaže Server.\n← VUČIĆ OBIŠAO SAVSKI TRG: Ništa lepše nisam video od spomenika Stefanu Nemanji\nNEGATIVAN PCR TEST ISPRAZNIO SKIJALIŠTA: U Srbiji nije potreban, kakvo je stanje u regionu? →\nAMERIČKI CNN O SPORAZUMU BEOGRADA I MOSKVE: “Vučić zadao glavobolje EU, Srbija je toliko važna i velika – ključna zemlja na Balkanu”\nVučić pobedio u prvom krugu: “Uspeo sam nešto što niko nije” (VIDEO)


Snezana Djuric Pijevac\t 13.05.2021. 11:30h 11:41h\nATINA - Premijerka Srbije Ana Brnabić boravi u poseti Atini gde prisustvuje Delfi forumu.\nOna je danas iz Grčke u Srbiju poslala sjajnu vest koja glasi da će između naše i ove zemlje biti ukinuta naplata rominga što je posebno važno za naše građane koji masovno letuju u Grčkoj i to im je jedna od omiljenih destinacija.\nSporazum o ukidanju naplate rominga biće potpisan naredne nedelje.\nPremijerka Srbije sastala se danas u Atini sa predsednicom Grčke Katerinom Sakelaropoulou. Brnabić je grčkoj predsednici zahvalila na podršci koju ta zemlja pruža Srbiji na EU putu, na zagovaranju proširenja i istakla da ta podrška Grčke mnogo znači Srbiji, jer su ervopske integracije važan preduslov dugoročne stabilnosti.\nBrnabićeva se sastala s Micotakisom\nPremijerka Srbije Ana Brnabić doputovala je danas u Atinu, gde će učestvovati na Ekonomskom forumu Delfi, a na početku boravka u glavnom gradu Grčke sastala se sa grčkim premijerom Kirijakosom Micotakisom. Nakon tog sastanka, Brnabić je razgovarala i sa predsednicom Grčke Katerinom Sakelaropoulou. Premijerka će zatim učestvovati na Ekonomskom forumu.\nŠesti ekonomski forum Delfi održava se od 10. do 15. maja, u hibridnoj formi. Pokrovitelj Foruma je predsednica Grčke, a odvija se kroz sedam diskusionih tema, u više od 350 sesija. Forum se održava u godini u kojoj Grčka obeležava dva značajna jubileja - 200 godina od početka oslobodilačkog rata od Otomanske vlasti (1821-1834) i 40 godina od pridruživanja Evropskoj uniji.\nBrnabić danas na Delfi forumu u Atini\nPredsednica Vlade Ana Brnabić učestvovaće danas na Ekonomskom forumu Delfi u Atini. Tokom boravka u glavnom gradu Grčke, premijerka Srbije imaće i niz bilateralnih susreta. Brnabić će se u okviru posete sastati sa grčkim premijerom Kirijakosom Micotakisom, kao i sa predsednicom Grčke Katerinom Sakelaropoulou, najavila je Vlada Srbije. Na marginama Foruma, u 13 casova, planiran je bilateralni sastanak premijerke Brnabić sa predsednikom Vlade Crne Gore Zdravkom Krivokapićem. Šesti ekonomski forum u Delfima održava se od 10. do 15. maja, u hibridnoj formi. Otvarajući skup, osnivač foruma Simeon Comokos naglasio je značaj kolektivnih globalnih napora u kreiranju budućeg poretka, navodeći da je Forum posvećen razvoju Evrope i sveta i nastoji da se potvrdi kao "svetionik nade", međunarodna platforma združenih znanja i preporuka. Evropski komesar za promociju evropskog načina života Margaritas Šinas poručio je na otvaranju da se Evropa i svet nalaze na kritičnom raskršću u eri nastajanja novog poretka, uz teške posledice pandemije virusa korona.\n"Profil naše zajedničke budućnosti odrediće stepen naše spremnosti da radimo zajedno", rekao je Šinas u Delfima. Pokrovitelj Foruma je predsednica Grčke Katerina Sakelaropoulou, a odvija se kroz sedam diskusionih tema, u više od 350 sesija. Ovog puta Forum se održava u godini u kojoj Grčka obeležava dva značajna jubileja - 200 godina od početka oslobodilačkog rata od Otomanske vlasti (1821-1834) i 40 godina od pridruživanja Evropskoj uniji.\n"Verujem da će posle pandemije odnosi zemalja da ojačaju o razviju se još više", rekla je Sakelaropoulou. Ona je napomenula da je Grčka zainteresovana za razvoj strateških odnosa sa Srbijom u svim sektorima.\n"Od suštinskog je značaja perspektiva daljeg širenja EU na Zapadni Balkan. Od Samita u Solunu 2003.godin3 to je strateški cilj Grčke. To je jedini put za bezbednost, stabilnost i razvoj regiona. Grčka podržava evropsku perspektivu Srbije i pomoći će u svemu što može", rekla je Sakelaropoulou.\nAna Brnabićromingukidanjegrčkaukidanje rominga


Banjaluka: Radojičić uručio udžbenike djeci iz višečlanih porodica (Foto) Banjaluka.com\nBanjaluka: Radojičić uručio udžbenike djeci iz višečlanih porodica (Foto)\nGradonačelnik Banjaluke Igor Radojičić posjetio je danas Udruženje porodica sa četvoro i više djece i đacima uručio udžbenike za predstojeću školsku godinu.\nRadojičić je rekao da je grad obezbijedio udžbenike za 64 učenika iz oko 30 višečlanih porodica, te da je riječ aktivnosti koju provode svake godine.\nOn je podsjetio da je grad ovom udruženju obezbijedio i nove poslovne prostorije, te da plaćaju boravak djece iz višečlanih porodica u vrtićima.\n“Postoje posebne linije stipendija, kao i jednokratna pomoć. Danas smo razgovarali i o mogućnostima da se budžetom vrate određene linije pomoći kada je riječ o stambenom zbrinjavanju”, rekao je Radojičić.\nIz Gradske uprave Banjaluke je saopšteno da je predsjednik Udruženja porodica sa četvoro i više djece Jovan Radovanović rekao da su udžbenike dobila djeca iz socijalno najugroženijih porodica, te da ova organizacija nastoji da na sve moguće načine obezbijedi dovoljan broj udžbenika i školskog pribora.\nUdžbenike i školski pribor danas su dobila i djeca iz Udruženja Roma “Veseli brijeg”, kojima je knjige uručio vršilac dužnosti načelnika Odjeljenja za obrazovanje, zdravstvo, omladinu i sport Dragan Banjac.\n“Osim 21 učenika iz romskih porodica koji su dobili knjige, šestoro srednjoškolaca i dva studenta iz ovih porodica dobiće jednokratnu novčanu pomoć za nabavku udžbenika”, naveli su iz Gradske uprave.\nŠkolska godina počinje u petak, 1. septembra, kada će u školske klupe banjalučkih osnovnih škola sjesti 1.922 prvačića. Školsko zvono će se oglasiti i u svih 17 srednjih škola na području grada, u kojima će svoje mjesto zauzeti blizu 11.000 srednjoškolaca.\nTagovi: BanjalukaFOTOGradonačelnik\tPrijavi grešku


Tri svetinje 3 S\nPočetna > Akcije > Izveštaji > Tri svetinje 3 S\nTRI SVETINJE- 3 S\nU nedelju 17. maja smo organizovali lokalnu akciju pod nazivom TRI S.\nNa stazu svetinja krenuli smo u 7 sati iz Vranja, u Manastiru Sveti Simeon Stolpnik stigli u 08.50, u Crku Presvete Bogorodice u 11.40, produžili prema Crkvi Sveti Ilija, ali po proceni vodiča skratili put i u 13.20 poklonili se Manastiru Sveti Petar i Pavle. Nakon toga sišli u Dubnicu i posle odmora produžili za Vranje, gde smo stigli u 17.30. Za oko 10 sati i 20 minuta hoda prevalili smo 25 km i savladali visinsku razliku od 480 metara. Vreme uglavnom bilo povoljno, u jednom delu sa kišom. Vodič Staniša Marković.\ni Dragan Manasijević


Kineski raketni sistemi: Slobodna volja visoke cene - Centar za evroatlantske studije - CEAS\nReč je o kupovini kineskog raketnog odbrambenog sistema FK-3 koja je notirana u izveštaju državnog preduzeća Jugoimport SDPR, priloženom Agenciji za privredne registre Srbije. Delokrug rada pomenute kompanije je uvoz i izvoz odbrambene opreme.\nO nabavci kineskog raketnog sistema izvestila je početkom avgustaBalkanska bezbednosna mreža, internet stranica specijalizovana za teme odbrane i bezbednosti, detektujući u izveštaju preduzeća Jugoimport SDPR kupovinu sistema protivvazdušne odbrane FK-3.\nPrvi od zvaničnika Srbije koji se oglasio o tome bio je predsednikAleksandar Vučić. On je u utorak izjavio da je razumeo kritiku Ambasade Sjedinjenih Država zbog kupovine kineskog oružja – ukazavši da je tumači kao političko saopštenje.\n"Svaki put kada se odlučimo nešto da kupimo uvek neko ima nešto protiv i to je logično",ukazao je u svojoj reakciji Aleksandar Vučić tokom obilaska rekonstrukcije beogradskog Savskog trga.\nOn je, međutim, istakao da Srbija još nije kupila kineski protivvazdušni sistem ali da je, kako je rekao, razmišljano o tome.\nPrethodno je u pisanoj izjavi ambasade SAD-aRadiju Slobodna Evropa, uz ogradu da je nabavka vojne i odbrambene tehnike suverena odluka svake zemlje, navedeno da bi vlade trebalo da su svesne kratkoročnih i dugoročnih rizika i cene koju povlači poslovanje sa kineskim kompanijama.\n"Izbor snabdevača bi trebalo da odražava deklarisani cilj Srbije da se što više integriše sa Evropom. Ima i drugih prodavaca koji ne zavise od autoritarnih režima, a nude opremu ne samo sposobnu da zadovolji odbrambene potrebe Srbije već i uporedivu po kvalitetu i ceni", ukazano je u pisanoj izjavi ambasade Sjedinjenih Država u Beogradu.\nTaj stav izrečen je u trenutku značajnih napetosti između Sjedinjenih Država i Kine u kojima dve države naizmenično uvode sankcije zvaničnicima i organizacijama jedne i druge strane, aktuelni su sporovi u oblasti trgovine, kao i zbog odnosa Kine prema autonomnoj oblasti Hong Kongu i njene reakcije na globalnu pandemiju koronavirusa.\nPre objave informacija o kupovini kineskog raketnog sistema FK-3 (registrovanoj u izveštaju posredničke kompanije predatom Agenciji za privredne registre), početkom jula na vojnom aerodromu u Batajnici, predstavljeno je šest bespilotnih letelica nabavljenih iz Kine za potrebe Vojske Srbije.\nNjihova cena ostala je nepoznanica za javnost – pošto je predsednik Srbije Aleksandar Vučić, koji je prisustvovao njihovom predstavljanju, ukazao da je taj podatak pod klauzulom tajnosti.\n“Da bi Srbija napredovala na putu integracija u Evropsku uniju potrebno je da se postepeno uskladi sa njenom spoljnom i bezbednosnom politikom na osnovupregovaračkog okvira”,podvlači u pisanoj izjavi za Glas Amerike Peter Stano, glavni portparol za spoljne poslove i bezbednosnu politiku EU koga smo kontaktirali povodom okolnosti koje ukazuju na intenziviranje vojne saradnje Srbije i Kine.\n“Srbija je uključena u bezbednosnu saradnju sa Evropskom unijom kroz doprinose koje pruža u misijama i operacijama”, zaključio je Stano za Glas Amerike.\n“Poslovanje sa Kinom se za mnoge države uglavnom okonča značajnom krađom tehnologije, angažovanjem kineskih radnika na štetu domaćih i situcijama čije su posledice veliki dugovi”, upozorava u pisanoj izjavi Glasu Amerike general potpukovnik Hodžis.\nPrema informacijama objavljenim uInformatoru o raduMinistarstva odbrane Srbije za period od 2008-2019. godine Sjedinjene Američke Države su u tom periodu bile najveći donator Vojsci Srbije. Takođe, u publikaciji je navedeno da je u intervalu od 2014-2019. Srbija od Sjedinjenih Država dobila pomoć od oko 10 miliona dolara u opremi i novcu, dok je druga na listi Kina sa doniranih 5,2 miliona evra.\nU informatoru tog ministarstvakoji obuhvata 2020. godinunalazi se pregled ugovora o donacijama u 2018. godini. Rusija se ne nalazi među 23 pobrojana donatora - dok se Kina pominje jednom u kontekstu protokola koji su ministarstva odbrana dve države potpisala o pružanju besplatne vojne pomoći Kine Srbiji. Procenjena vrednost donacije je 30.000.000 kineskih juana - odnosno više od četiri miliona i trista hiljada dolara.\nU javnosti Srbije, međutim, Rusija figurira kao najizdašniji donator Srbije – uprkos tome što je država ruskoj strani, primera radi, platila 185 miliona dolara za modernizaciju šest letelica MIG-29 - koje su javnosti Srbije predstavljene kao donacija.\nSada deluje da se kineski faktor aktivnije angažovao u domenu vojne saradnje sa srpskom stranom i to pošto su iz Srbije stizale najave o mogućoj nabavci ruskih protivraketnih sistema S-300 ili čak S-400 – čija su, jeftinija konkurencija, kineski FK-3.\nMeđutim, opredeljivanje prema kineskom partneru je prema pisanju portalaBalkanska bezbednosna mreža, izazvalo razočaranje u ruskoj javnosti. Do sada se tim povodom nisu oglašavali ruski zvaničnici.\n“Ali ako se Zapad, posebno SAD i EU, ne uključe u ekonomsku utakmicu na Balkanu, posebno u Srbiji, Kina će ispuniti prazan prostor – uprkos svim negativnim askeptima koje nose kineske investicije”, upozorava Frederik Hodžis.\nInače, predsednik Srbije Aleksandar Vučić je decembra 2019. godine objavio da će država, kako se izrazio, usporiti sa kupovinom oružja. Rekao je tada da će vojska biti dodatno reformisana, mobilnija i brža, što međutim ne znači kupovinu oružja.\nMeđutim, već u februaru naredne godine Rusija je u Srbiju počela u delovima da doprema delove raketnog sistema “Pancir S” čija je kupovina dogovorena tokom zajedničke vojne vežbe “Slovensko bratstvo” održane oktobra 2019. Nepoznato je kolika je Srbija Rusiji platila za šest šest sistema “Pancir S”. Poznato je, sa druge strane, da jedan takav sistem na tržištu košta 13 i 14.6 miliona dolara, u zavisnosti od verzije.\nOd tada su, međutim, stigli kineski dronovi – kao i nabavka, ili kako kaže predsednik Srbije, razmišljanja o kupovini kineskog raketnog sistema FK-3.\n“Ne isključujem da će Kremlj izraziti strogo upozorenje i razočaranje – i iznaći način da izvrši pritisak na Vladu Srbije. Koristeći se ratnim veteranima, ekstremističkim organizacijama, možda čak i samu Pravoslavnu crkvu. Kao što to obično i čine. Zamišljam da će Kremlj izraziti stroga upozorenja i razočaranja i pronaći načine da izvrši pritisak na Vladu Srbije, koristeći veteranske grupe, ekstremističke organizacije, pa čak i Pravoslavnu crkvu, kao što to obično čine”, smatra Hodžis.\nMeđutim, on iznosi i uverenje da Srbija 2020. nije Srbija 1999. – jer, kako navodi, uprkos tome što u Srbiji postoji značajan uticaj Kremlja u Srbiji postoji sve veća želja da deluje nezavisno i da se integriše prema Zapadu.\n“Potrebno je da Zapad pokaže želju da se takmiči na tom području kako bi vrata ostala otvorena. Dajte milionima talentovanih i inteligentnih mladih građana Srbije da se nečemu nadaju – nasuprot tome da budu Venecuela Balkana",ističe Hodžis.\nKako kaže - uveren je da bi Sjedinjene Države trebalo da pokažu trajan strateški interes i pruže podršku.\n"Potpuna korist za sve u Evropi je stabilan i bezbedan region Balkana što omogućava napredak i priliku mladima da ostanu kod kuće i doprinesu da njihove države dostignu svoje potencijale”, podvlači Frederik Ben Hodžis, saradnik vašingtonskog Centra za analizu evropske politike.\nSrbija je zvanične pregovore o pristupanju Evropskoj uniji započela januara 2014. godine. Na putu do punopravnog članstva pred njom je ispunjavanje kriterijuma ukupno 35 pregovaračkih poglavlja, – od kojih je do sada otvoreno 18, a preliminarno zatvorena dva. U tekućoj godini Srbija nije otvorila nijedno – dok je u 2019. to bio slučaj sa dva pregovaračka poglavlja.\nKarpenter: SAD se neće previše baviti nabavkom kineske vojne opreme\nMajkl Karpenter,bivši zvaničnik američkog Sekretarijata za odbranu zadužen za ruska, evroazijska i balkanska pitanja, izjavio je za Glas Amerike da se Sjedinjene Države, kako je rekao, neće previše baviti pitanjem nabavke kineske vojne opreme jer je suvereno pravo Srbije da kupuje oružje od koga god želi.\n“Sjedinjene Države nisu glavni dobavljač Srbije”, rekao je Karpenter u pisanom odgovoru Glasu Amerike, dodavši da veruje da je nekoliko faktora moglo uticati na intenziviranje srpsko-kineske vojne saradnje.\n“Najznačajniji je cena pošto je za male države poput Srbije sistem S-400 preskup. Drugi mogući faktor su nedavne tenzije u odnosima Srbije i Rusije, koje proizilaze iz navoda od demonstranata na ulicama Beograda bili povezani sa ruskim službama bezbednosti”, rekao je Karpenter.\n“Predsednik Vučić bez sumnje smatra da je takav pristup u odnosima sa ta četiri entiteta trenutno najsigurniji za režim koji predvodi, imajući u vidu neizvesnosti članstva Srbije u Evropskoj uniji, kao i veoma visoku prepreku oličenu u ispunjenju kriterijuma vladavine prava koju treba preskočiti da bi se članstvo ostvarilo”, zaključio je Karpenter, bivši zvaničnik američkog Sekretarijata za odbranu, za Glas Amerike.